Izvor: B92, 15.Jun.2015, 18:37\nKako je saopštilo Ministarstvo unutrašnjih poslova Srbije, maloletni U.I. priznao je da je izmislio otmicu. MUP nastavlja rad na ovom slučaju.\nNalazi obdukcije pokazali su da se dvanaestogodišnji Stefan Ilić iz Banatske Subotice, za kojim se tragalo od subote, utopio u kanalu reke Karaš, potvrđeno je u >> Pročitaj celu vest na sajtu B92 << MUP-u za B92.\nObdukcija je pokazala da je Stefan preminuo od utapanja i da na telu nema tragova nasilja.\nTelo dečaka pronašao je meštanin Jovan Grujić, a ronioci su ga, zatim, izvukli iz vode na mestu koje je svega 300 metara udaljeno od porodične kuće Ilića u Banatskoj Subotici.\nMinistar unutrašnjih poslova Nebojša Stefanović rekao je da pronalazak tela Stefana Ilića ukazuje na to da je malo verovatno da je otmice uopšte bilo.\nPodsetimo, dvanaestogodišnji Stefan je u subotu nestao u Banatskoj Subotici i policija je, odmah po prijavi, počela opsežnu pretragu tog mesta i okolnih mesta.\nPolicijske patrole su se nalazile na svim prilazima Banatskoj Subotici, detaljno su proveravana sva vozila, dok su se u potragu uključili i ronioci Žandarmerije, koji su pretraživali reku Karaš.\nPotraga za dečakom obavljena je i u susednim mestima, tako da je policija i u Pančevu i Beloj Crkvi ispitivala sve koji su se dovodili u bilo kakvu vezu s dečakom i njegovom porodicom.\nSvi granični prelazi su strogo kontrolisani, uspostavljena je saradnja i s rumunskim kolegama, a fotografija s opisom dečaka bila je na svm elektronskim medijima.\nInače, Stefan je poslednji put viđen u selu Banatska Subotica, u opštini Bela Crkva, a jedini svedok njegovog nestanka bio je mlađi brat.\nMUP: Dečak nije bio otet\nIzvor: NoviMagazin.rs, 15.Jun.2015\nPripadnici Ministarstva unutrašnjih poslova (MUP) operativnim radom utvrdili su da otmice, u slučaju maloletnog Stefana Ilića, nije bilo, saopšteno je danas iz MUP-a...''Njegov brat maloletni U. I. priznao je, u policiji, da je otmicu izmislio'', navedeno je u saopštenju...MUP nastavlja rad na ovom...


Zašto Amerika kupuje sve više dizela iz Rusije? - Sputnjik Srbija\n23:07 23 Novembar 2020\n12:10 18.11.2019 (osveženo 13:10 18.11.2019) Preuzmite kraći link\nUvoz dizela iz Rusije i bivših sovjetskih republika u SAD porastao je do dostizanja višegodišnjeg maksimuma od 1,35 miliona tona u oktobru. Očekuje se da će Amerika nastaviti da uvozi slične količine u novembru, o čemu svedoče podaci analitičke kompanije „Vorteks“ koje je objavio „Njujork tajms“.\nDo ovog povećanja uvoza došlo je zbog nadoknađivanja gubitka venecuelanske nafte prouzrokovanog embargom na snabdevanje iz te karipske zemlje.\nZbog toga su američka postrojenja smeštena u Meksičkom zalivu i na istočnoj obali SAD, koje služe za prečišćavanje teške sirove nafte poput venecuelanske, bile u opasnosti da budu zatvorene. Dizel je proizvod koji ih je sprečio te posledice, smatraju analitičari „Vorteksa“.\nEkolozi veruju da će se zahvaljujući ovom smanjenju emisije ugljen-dioksida u atmosferu smanjiti za 85 odsto, što smanjuje rizik od kiselih kiša koje oštećuju poljoprivredu. Pored toga, stanovnici lučkih gradova imaće manje respiratornih bolesti.\nDizel je nusproizvod koji nastaje iz nafte. To gorivo zadržaće svoju cenu u narednim mesecima, jer je nemoguće u potpunosti odbaciti njegovo korišćenje od 2020. Postoje barem dva razloga zbog kojih je ovaj scenario neizvodljiv, izjavio je ruski novinar Maksim Rubčenko.\n„Prvo, zato što gorivo sa malo sumpora košta 1,5 puta više od dizela i, drugo, zato što se ne proizvodi u dovoljnim količinama da zadovolji globalnu potražnju. Zato će 40 odsto pomorskih prevoznika nastaviti da ga koristi i posle 1. januara“, zaključuje on.


Dančenko: Zaokret Rusije u vezi sa Iranom približavanje SAD i EU\nKako se iranski izazov, zatim odluka Vašingtona da odustane od projekta izgradnje antiraketnog štita u Evropi i zaključci samita zemalja Grupe 20, odražavaju na američko-ruske odnose? Za “Glas Amerike” o tome govori saradnik u vašingtonskom Institutu “Brukings”, Igor Dančenko, koji se upravo vratio iz Moskve.\nDančenko: “Američki sistem antiraketne odbrane i dalje je veoma kontroverzno pitanje, kako u Rusiji tako i u SAD. Konzervativci u Vašingtonu se zalažu za izgradnju tog sistema, kako je predložio predsednik Džordž Buš. S druge strane, Obamina administracija razmatra mogućnost izgradnje potpuno nove generacije antiraketnog sistema, koji ne bi bio stacioniran na zemlji već na moru, koji bi bio pokretan i čiji kretanje i rasporedjivanje ne bi bilo poznato. Konzervativni glasovi u Rusiji dovode u pitanje prave američke namere i smatraju da bi taj novi američki štit u Evropi mogao da još više ugrozi Rusiju. Uprkos tome, uspešni pregovori o smanjenju naoružanja se nastavljaju, što je pozitivno, pa se očekuje da će sporazum biti potpisan do kraja ove godine. U pogledu Irana, sapoštenje predsednika Medvedeva da Rusija smatra iranski nuklearni program ozbiljnom opasnošću po bezbednost i da Rusija prihvata stav zemalja G-20 o tome i drugim pitanjima, predstavlja politički zaokret od vrhunske važnosti, koji bi mogao da dovede do još većeg približavanja SAD i EU Rusiji i daljeg preispitivanja i promene ruske politike u tom regionu”.\nGlas Amerike: Kakve su konkretne mogućnosti za unapredjenje odnosa Rusije i Evropske unije i SAD u bezbednosnom i ekonomskom kontekstu?\nDančenko: “Mnogo će zavisiti od aranžmana koje će Rusija imati sa SAD, kao vodećom zemljom u NATO-u, koja ima jak uticaj u pregovorima između Rusije i Evropske unije. Kao što znate, Rusija je predložila novi i sveobuhvatni bezbednosni aranžman između Vašingtona, Brisela i Moskve. Rusija ne može da ignoriše američke interese u Evropi i shvata da neće moći da potisne američki uticaj u zapadnoj ili istočnoj Evropi. U pogledu ekonomije, Rusija je usvojila većinu predloga sa samita zemalja G-20, kao što su mere protiv globalne ekonomske krize, a na političkom planu je prihvatila američki stav u pogledu Irana”.\nGlas Amerike: Kako procenujete predložene bezbednosne i ekonomske mere na samitu zemalja G-20?\nDančenko: “Kao što sam rekao, Rusija je zaintersovana za zajednički bezbednosni sistem, a to će zavisiti u velikoj mere i od predstojećih pregovara o situciji u Iranu, a i od stava SAD i EU prema ruskim bezbednosnim insteresima. U pogledu ekonomije, Rusija, kao zemlja koja je podržala zaključke G-20 u Pitsburgu, shvata svoju sadašnju nezavidnu situaciju, sa brojnim ekonomskim problemima pa ne bi trebalo da nas iznenadi ako uvede protekcionističke ili neke druge mere radi zaštiti svoje ekonomije, mada bi to bilo suprotno duhu deklaracije zemalja G-20. Ustvari, Rusija očekuje evropski i američki ekonomski opropravak, i kontinuirani ekonomski rast Kine, kako bi mogla da po većoj ceni prodaje svoju naftu i gas, što bi dalo presudan podsticaj njenoj ekonomiji”.


Počeli pregovori o prodaji "Imleka" - NewsHub\nPočeli pregovori o prodaji "Imleka"\nBeograd -- Denjub fuds grupa ponovo je počela pregovore o prodaji "Imleka" s potencijalnim kupcima kaže direktorka korporativnih i regulatornih poslova Svetlana Glumac.\nOna je u intervjuu za novi broj mesečnika Biznis i finansije nije precizirala sa kojim kompanijam se pregovara već je istakla da je prodaja strateški cilj, ali da do nje neće doći skoro.\nGlumac je kazala da su raniji pregovori o prodaji Imleka prekinuti u maju 2012. godine i da je jedan od razloga bio taj što se zbog političke situacije nakon izbora očekivao nestabilan kurs dinara.\n"Sada je situacija malo stabilnija, ponovo počinjemo da pregovaramo s potencijalnim kupcima i videćemo kako će se to razvijati", kazala je ona.\nGlumac je najavila da će Denjub fuds grupa u okviru koje posluju prehrambene kompanije Imlek, Bambi i fabrika vode Knjaz Miloš nastaviti da investira u širenje tih kompanija u regionu.\n"Nastavljamo da uvodimo nove tehnologije i da se širimo u Srbiji, Bosni i Makedoniji. Nastavljamo da investiramo svuda gde možemo, što nije uobičajeno za investicione fondove. Ipak, već deset godina poslujemo ovde i pokazalo se da je poslovna politika koju smo sprovodili ispravna", kazala je ona.\nGlumac je istakla da je namera da se nastavi širenje i prepoznatljivost brendova kompanija Imlek, Bambi i Knjaz Miloš i da će fokus biti dalji razvoj u zemljama balkanskog regiona.\nOna je ocenila i da je za dalji razvoj domaće prehrambene industrije jedan od preduslova ukrupnjavanje - od poljoprivrednog zemljišta do industrije flaširane vode, za koju se procenjuje da će biti jedna od najunosnijih u ovom veku.\nGlumac je kazala da je država u prošloj godini imala veliki deficit i teško da može pomoći farmerima, iako je to jedini način da se obezbedi pristupačna cena mleka.\n"Neverovatno je da u Nemačkoj proizvode jeftinije mleko sa radnom snagom koja je daleko skuplja, sa energentima koji su daleko skuplji - što znači da njihovi primarni proizvođači imaju pomoć države i subvencije na razne načine", kazala je Svetlana Glumac.\nKina želi da pomogne zemljama Centralne i Istočne Evrope u izgradnji infrastrukture i to kreditom od deset milijardi dolara, poručio premijer Kine Li Kećijang.\nGradnja deonice gasovoda Južni tok u Srbiji, u koju će biti uloženo 1,9 milijardi evra, počela je zavarivanjem prvog spoja gasovoda u vojvođanskom selu Šajkaš.\nMinistar građevine Velimir Ilić kaže da je Kina postala glavni partner njegovog ministarstva i da su u izgledu poslovi vredni više od milijardu dolara.\nDinar je danas ostao na istom nivou prema evru, tako da je zvanični srednji kurs 114,0312 dinar za jedan evro, saopštila je Narodna banka Srbije (NBS).\nRuski predsednik Vladimir Putin uputio je češtitke učesnicima i gostima zvanične ceremonije u Beogradu povodom početka gradnje deonice Južnog toka kroz Srbiju.\nJP Srbijagas će dobiti od ruskog Gasproma kredit od oko 175 miliona evra za finansiranje gradnje deonice Južnog toka kroz Srbiju, kaže Dušan Bajatović.\nPredstavnici kompanije "Mubadala" iz Ujedinjenih Arapskih Emirata žele da uključe pančevačku "Utvu" u proizvodnju delova za "Erbas" i "Boing", saznaje "Blic".\nSavetnik za privredu prvog potpredsednika Vlade Srbije, Siniša Mali, izjavio je da pronalaženje strateškog partnera za Železaru Smederevo nije jednostavno.


Situacija u prihvatnom centru Lipa veoma teška – TVSA.BA\nSubota, 25 Juna, 2022 12:52\nNaslovna/Vijesti/Bosna i Hercegovina/Situacija u prihvatnom centru Lipa veoma teška\nSituacija u prihvatnom centru Lipa veoma teška\nPonedjeljak, 28 Decembra 2020, 7:59\nMigrantska kriza u Bosni i Hercegovini ne jenjava. Situacija u prihvatnom centru Lipa kod Bihaća je veoma teška.\nKako ističe Husein Kličić, predsjednik Društva crvenog križa Bihać za oko hiljadu migranata koji su na otvorenom treba naći smještaj.\nNedavno su migranti zapalili kamp Lipa nakon što je krenulo povlačenje međunarodnih organizacija iz tog centra, a mještani Bihaća nisu dozvolili da migrante vrate u Biru u centru grada.\nIz Međunarodne organizacija za migracije su izrazili zabrinutost zbog neizvjesnih uvjeta kojima su izloženi migranti i tražioci azila na toj lokaciji, te pozvali vlasti u Bosni i Hercegovini da brzo djeluju kako bi momentalno obezbijedile sigurnost i zaštitu osoba koje su izložene riziku.


Novi kilovati na dugom štapu - Bizlife.rs\nNovi kilovati na dugom štapu\n12:01 Beograd, 27/10/2011\nNa start proizvodnje struje u novim hidroelektranama i termoelektranama, Srbija bi mogla da pričeka od pet godina do – cele decenije. Izgradnja prvih od 10 HE na Ibru, koje će Elektroprivreda Srbije graditi sa italijanskim „Sećijem“, pomerena je za početak sledeće godine, dok podizanje elektrana na srednjoj Drini još nema zakazan datum. A kineske kompanije bi, u najboljem slučaju, mogle da počnu izgradnju Termoelektrane „Nikola Tesla B 3“ tokom 2014. godine.\nPotpisivanjem sporazuma o energetskoj saradnji Srbije i Italije, sva struja koju budu proizvele male HE na Ibru i srednjoj Drini biće izvezena u na italijansko tržište. Ali, otkup po ceni od 155 evra po megavat-satu počeće tek kada elektrane budu izgrađene.\nEPS će imati 3,5 puta veću zaradu nego da je sam napravio HE na srednjoj Drini i Ibru, sa upola manjim ulaganjem, kaže savetnik za energetiku predsednika Vlade Petar Škundrić. A budžet će se puniti, po ovom osnovu, sedam puta više.\nZa podizanje novog bloka TENT B 3, protokol sa kineskim kompanijama „Čajna invajermental enerdži“ i „Šenžen enerdži grup“ otvara mogućnost saradnje, ali još ne donosi investicije od dve milijarde evra. Jer, potrebno je da azijski partneri prvo urade svoju studiju izvodljivosti i finansiranja.\nStručnjaci ne sumnjaju u investicije, ali procenjuju da bi izgradnja pojedinih projekata mogla da traje, u najboljem slučaju, deset godina.\nSporazum po kojem će Italija otkupljivati struju iz obnovljivih izvora energije proizvedenu u Srbiji obećava izvoz po odličnoj ceni, a to će zaposliti ljude kod nas, kaže Slobodan Ružić iz konsultantske firme „Enerdži sejving grup“. Dobro je i to što se Kinezi interesuju za gradnju TENT B 3, iako ih protokol ne obavezuje na samu investiciju. Voleo bih da sve to krene što pre, ali sudeći po iskustvima iz poslednjih godina, mislim da to neće skoro. Biće dobro ako neke od malih hidroelektrana, koje EPS treba da gradi sa italijanskim „Sećijem“, počnu da rade za pet godina. A verujem da ćemo na novu termoelektranu u Obrenovcu čekati bar deceniju.\nPrema njegovim rečima, investicija bi mogla da bude ugrožena samo ako se kineske kompanije ne bi složile sa EPS oko pitanja vlasništva, otkupne cene struje i cenovnika po kojem će nova TE kupovati ugalj.\neps TENT Srbija


Zadovoljavajući kvalitet voda u slivu Trebišnjice\nKvalitet voda u područnom slivu rijeke Trebišnjice je zadovoljavajući, ali je odnos ljudi prema vodama zabrinjavajući i mora se raditi na zaštiti njenog kvaliteta, ali i kvantiteta, rekao je rukovodilac sektora za oblasni riječni sliv rijeke Trebišnjice u Javnoj ustanovi "Vode Srpske" Branko Čolić.\nČolić je rekao da su urađeni nalazi, mjerenja i ispitivanja voda na terenu, što je prezentovano i na današnjoj javnoj raspravi o nacrtima plana upravljanja oblasnim riječnim slivom rijeke Trebišnjice i izvještaja o strateškoj procjeni njegovog uticaja na životnu sredinu.\nNavodeći da su ova dva dokumenta uradile "Vode Srpske", Čolić je rekao da plan upravljanja podrazumijeva presjek postojećeg stanja podzemnih i površinskih voda, analizu mjera i uticaja koje treba preduzeti da bi zadržali postojeći kvalitet i kvantitet voda, kao i mjere koje će poboljašati stanje površinskih i podzemnih voda.\nOn je podsjetio da je 1982. godine u Trebinju urađen prečistač kao zaštita podzemnih i površinskih voda, te da je prije četiri godine u Bileći urađeno novo postrojenje za prečišćavanje otpadnih voda.\nČolić kaže da postoji potreba da se u narednih pet godina urade prečistači i u drugim opštinama istočne Hercegovine.\n"Opredijeljeni smo da za sliv Trebišnjice preduzmemo velike korake s ciljem zaštite kvaliteta vode, ali zaštite kvantiteta, odnosno da pokušamo da podzemne vode regulišemo - njihovo adekvatno uzimanje za potrebe stanovništva i navodnjavanje, a prvenstveno za vodosnabdijevanje", rekao je Čolić.\nOn je dodao da je jedan od ciljeva da se kroz sanaciju postojeće mreže smanje gubici vode, koji su u vodovodnim preduzećima u Republici Srpskoj oko 60 odsto.\n"Kada bi te gubitke smanjili na prihvatljivu mjeru koja je u Evropi od 20 do 22 odsto u podzemlju bi zadržali novo izvorište i imali bi dovoljne količine vode za sve generacije", rekao je Čolić.\nStručni saradnik za zaštitu životne sredine na banjalučkom Institutu za građevinarstvo Siniša Cukut istakao je da su prepoznati pozitivni i negativni uticaji, te propisane mjere za zaštitu životne sredine.\n"Plan je prihvatljiv sa stanovišta uticaja na životnu sredinu uz poštovanje pripisanih mjera kojima se, između ostalog, štiti kvalitet voda, staništa, vazduh, upravljanje otpadom", rekao je Cukut i dodao da je naloženo da se za projekte koji će biti realizovani u okviru ovoga plana uradi i procjena uticaja na životnu sredinu.


Otkriveno kolika će biti Trampova penzija – ako je uopšte dobije – Krstarica Otkriveno kolika će biti Trampova penzija - ako je uopšte dobije\nA. J. - 21.01.2021 - Foto: Tanjug/AP Photo/Manuel Balce Ceneta\nDonald Tramp od juče više ne predsednik Sjedinjenih Američkih Država (SAD), ali je napuštanjem Bele kuće stiče pravo na godišnju penziju od 221.400 dolara uz određene benefite. Ipak, velika je mogućnost i da je neće dobiti.\nTramp bi godišnju penziju mogao da izgubi ako na predstojećem zasedanju Senata bude doneta odluka o njegovom opozivu. Zakon ne odobrava penziju predsednicima kojima vreme na vlasti bude prekinuto opozivom.\nS obzirom da je njegov mandat završio pre suđenja, presuda ga ne može ukloniti s funkcije. Dakle, ako ga Senat osudi, verovatno će biti potrebno organizovati i drugo glasanje na kojem bi bilo odlučeno ima li pravo na penziju i beneficije.\nTo drugo glasanje uklonilo bi ga s funkcije bivšeg predsednika, što bi rezultiralo gubitkom blagodati te funkcije, rekao je za američke medije Majkl Gerhart, profesor ustavnog prava na univerzitetu Severna Karolina.\nMeđu ostalim benefitima koje dobija pored godišnje penzije su: putni dodaci, kancelarijski prostor, plata za osoblje… Troškovi svega toga premašuju milion dolara na godišnjem nivou koje će platiti poreski obveznici.\nPrema analizi Nacionalne fondacije poreznih obveznika, od 2000. godine do danas je četvorici bivših američkih predsednika koji su živi podeljeno ukupno 56 miliona dolara.\nJedino što Tramp sigurno neće dobiti jeste zdravstveno osiguranje – predsednik mora da bude u obavlja funkciju na saveznom nivou najmanje pet godina da bi dobio tu pogodnost, tako da ni Tramp ni Karter ne ispunjavaju te uslove.\nS druge strane, Trampu penzija možda i nije toliko bitna. Prema pisanju CNN-a, čini se da se bivši predsednik SAD-a dobro snalazio bez plate i za vreme svog mandata.\nNaime, Tramp i Bela kuća redovno su objavljivali da je svoju godišnju predsedničku platu od 400.000 dolara vraćao različitim ministarstvima u vladi.


Javni konkursi za direktore naučno-istraživačkih institucija – Personal magazin\nPotpredsednik Vlade za evropske integracije i ministar za nauku i tehnološki razvoj Božidar Đelić razgovarao je danas sa predsednicima upravnih odbora naučno-istraživačkih organizacija o uslovima javnih konkursa za mesta direktora u tim institucijama.\nBožidar Đelić je najavio da će u narednom periodu biti sprovedeni javni konkursi za direktore više od 40 naučno-istraživačkih institucija u zemlji, i poručio da se za ta mesta traže lideri u nauci, odnosno najambiciozniji, najstručniji i najtalentovaniji kandidati.\nPosedovanje tih kvaliteta značajno je kako bi zemlja napredovala ka ekonomiji znanja, objasnio je on i ukazao na to da u sprovođenju konkursa neće biti politizacije, već će oni biti zasnovani na meritokratiji.\nPrema njegovim rečima, procedura predviđa da upravni odbori po završenom postupku predlože kandidate ministru nauke i tehnološkog razvoja, koji će potom doneti odluku o izboru.\nSve informacije koje se odnose na uslove konkursa i rokove, kao i listu instituta, zainteresovani mogu pronaći na sajtu resornog ministarstva www.nauka.gov.rs, dodao je Đelić.\nJavni konkursi za direktore naučno-istraživačkih institucija was last modified: September 11th, 2010 by Redakcija


Sastanak sa premijerom Velikog vojvodstva Luksemburga | Predsednik Republike Srbije\n30.05.2019. - 19:42\nSastanak sa premijerom Velikog vojvodstva Luksemburga\nPredsednik Republike Srbije Aleksandar Vučić sastao se večeras sa premijerom Velikog vojvodstva Luksemburga Gzavijeom Betelom.\nPredsednik Vučić rekao je, nakon sastanka, da je cilj Srbije da sačuva mir i stabilnost i dodao da je gostu preneo zahvalnost što Luksemburg podržava Srbiju na njenom evropskom putu. On je naglasio da je važno da se nastave razgovori Beograda i Prištine o postizanju kompromisnog rešenja.\n"Nadam se da ćemo sačuvati mir i stabilnost, jer je to od najvećeg značaja za našu zemlju. Važno je da nastavimo razgovore što pre. Nadam se da će takse biti što pre ukinute kako mogli da nastavimo razgovore o postizanju kompromisnog rešenja, jer bi sve ostalo vodilo u veće probleme i u celom regionu", rekao je predsednik Vučić i ponovio da se naša zemlja, zbog odnosa sa Prištinom, nalazi u ne sasvim lakoj situaciji.\nPredsednik Vučić je naglasio da su ekonomski odnosi dve zemlje dobri i da je 101 kompanija registrovana u Luksemburgu, a deluje na prostoru Srbije.\n"Verujem da su zadovoljni poslovanjem i uslovima koje imaju u Srbiji. Spremni smo da ponudimo još bolje ekonomske uslove i verujem da ćemo i ove godine napraviti još veći napredak na Duing biznis listi", istakao je predsednik Vučić i uputio molbu premijeru Betelu da njegovim ličnim autoritetom i autoritetom koji Luksemburg ima, kao ozbiljna zemlja koja je prijatelj svima u Evropi, pomogne Srbiji na putu ka EU i u prevazilaženju trenutnih političkih prepreka u regionu.\n"Spremni smo da saslušamo i čujemo, mnoge mere da preduzmemo, da vidimo kako da Srbiju izvedemo na siguran put, ka EU i ka boljem i bogatijem životu građana", naveo je predsednik Vučić i izrazio veliku zahvalnost premijeru Luksemburga na ličnom angažovanju u održavanju redovnih kontakata sa srpskom zajednicom u toj zemlji, koja broji između 7.000 i 8.000 ljudi.\nPremijer Velikog vojvodstva Luksemburga Gzavije Betel je rekao da je došao kao prijatelj i poručio da je uveren u evropsku budućnost Srbije. On je dodao da je najnoviji Izveštaj Evropske komisije o napretku Srbije ka EU, predstavljen juče, u interesu naše zemlje.\n"Treba da nastavite sa naporima, da radite na stvarima koje su pomenute u Izveštaju – sloboda medija, pravna država, što je sve u vašem interesu", istakao je premijer Betel i naveo da je prošlo mnogo godina otkad je neki premijer Luksemburga bio u poseti Srbiji.\n"Bilo je vreme da neko opet dođe da još jednom istaknemo koliko su izvanredne bilateralne veze između dve zemlje na političkom, ekonomskom i kulturnom planu, a to se vidi i kroz veliko prisustvo Srba u Luksemburgu, koji se tamo dobro osećaju", poručio je premijer Betel. On je ocenio da je proces digitalizacije u Srbiji u zamahu i da prevazilazi i region.\n"Mir je nešto o čemu se ne može razmišljati kao o nečemu što je u potpunosti stečeno. Projekat EU, projekat mira, je ono do čega držim. Sporazum Srbije i Kosova je u obostranom interesu i dobro sredstvo nastavka puta Srbije kao EU, što je put mira", naglasio je premijer Luksemburga i dodao da je na vlastima dve strane da prihvate ono što je prihvatljivo, bez nametanja, već da se obezbedi da narodi žive na dobar način.


NEZAVISNI KLUB SP NE ODUSTAJE “Ostajemo pri zahtjevima za smjenu Đokića sa obje pozicije” | Srpska Info\nNEZAVISNI KLUB SP NE ODUSTAJE “Ostajemo pri zahtjevima za smjenu Đokića sa obje pozicije”\nAutor: Srna 14.02.2020. 14:17\nNezavisni klub SP još jednom je pozvao minsitra Đokića da podnese ostavku i riješi, kako kažu, svoje probleme sa zakonom i brojnim aferama.\nU saopštenju iz ovog kluba podsjećaju da su uputili zahtjev za smjenu Đokića premijeru Republike Srpske Radovanu Viškoviću, te da očekuju odgovor i odluku koja će biti u najboljem interesu Republike Srpske.\n– Sa druge strane, očekujemo da Đokić sam podnese ostavku, što bi odavno uradio bilo koji ministar u njegovoj situaciji. To je neminovan korak koji od njega očekuju apsolutno svi, a pogotovo ljudi kojima je okružen – navodi se u saopštenju.\nNezavisni klub poslanika SP ističe da “socijalisti u Republici Srpskoj predstavljaju snagu kojoj pojedinac poput Đokića ne može ništa, ma koliko se trudio da povuče cijelu partiju sa sobom na dno”.\n– Poražavajuće je da niko od 57 članova partije koji su potpisali osnivački akt i osnovali SP danas nije član Socijalističke partije. To dovoljno govori o stanju u SP i to je nešto što namjeravamo da mijenjamo, da pokušamo popraviti dio štete koju je Đokić nanio socijalistima – navode iz ovog kluba.\nSjednica Nezavisnog kluba SP održana je juče u Banjaluci.\nTagovi: Nezavisni klub poslanika SP,Petar Đokić,smjena,SP


SDP nastavlja međunarodnu diplomatsku ofanzivu za očuvanje institucija BiH\n21.10.2021 19:31 Autor: Raport.ba\nSocijaldemokratska partija Bosne i Hercegovine traži od državnog tužilaštva i novog vršioca dužnosti Glavnog tužitelja Milanka Kajganića da pokrene već formirane predmete protiv Milorada Dodika. U isto vrijeme SDP BiH će podnijeti krivične prijave zbog odluke o usvajanju Zakona o Agenciji za lijekove i medicinska sredstva RS, smatrajući to napadom na državni ustavni poredak. Zaključak sjednice je da će SDP pozvati Visokog predstavnika u BIH i ministarstvo vanjskih poslova da traže sjednicu Savjeta bezbjednosti UN-a.\nU proteklih nekoliko dana predsjednik SDP BiH Nermin Nikšić poslao je pisma čelnicima Partije evropskih socijalista i Socijalističke internacionale u vezi sa narušavanjem odnosa u Bosni i Hercegovini, prijetnji miru, blokadama institucija, a koje dovode do usložnjavanja i pojačavanja secesionističkih namjera čelnika RS.\nPROČITAJTE Dodik: RS neće ratovati ni ako bude napadnuta. Priče o ratu dolaze iz Sarajeva\nČlanovi Predsjedništva SDP BiH su podržali aktivnosti kojima je SDP na sebe preuzeo obavezu aktivne uloge u međunarodnim relacijama s ciljem odbrane institucija BiH. SDP će nastaviti sa svojim aktivnostima na zaštiti institucija BiH koje su prepoznate od naših prijatelja u EU i svijetu, a naše veze sa socijaldemokratskom grupacijom stranaka u EU može dati ključni argument pojačanoj međunarodnoj ofanzivi u BiH.\nPredsjedništvo SDP je odredilo delegaciju koja će na tu temu razgovarati sa Šefom delegacije EU i specijalnim predstavnikom EU Johannom Sattlerom.\nNa sjednici je zaključeno kako će se SDP uporedo sa istim žarom nastaviti boriti za institucije Bosne i Hercegovine i očuvanje mira, ali i za poboljšanje životnog standarda svakog građanina Bosne i Hercegovine.\nPROČITAJTE Dušanka Majkić “ispisala” Sašu Magazinovića iz Srba. On odmah reagirao: Od jutros je dan krenuo naopako...\nČlanovi Predsjedništva su upoznati sa inicijativama SDP-a o izmjenama Zakona o penzijsko-invalidskom osiguranju, Zakona o minimalnoj plati i Zakona o obaveznom zdravstvenom osiguranju, a sve u svrhu boljeg statusa penzionera i radnika u Bosni i Hercegovini. Na sastancima sa predstavnicima saveza penzionera i sindikata, data je nedvosmislena podrška naporima SDP BiH, da se kvalitetnim zakonskim izmjenama ovih zakona konačno postigne da penzioneri i radnici žive život dostojan čovjeka.\nU toku je veliko političko preslagivanje kojeg se plaši SDA. Izetbegović je kukao: Ni divu ne bi bilo lako\nMijatović: Da Seka proda svoje skupe torbe, imali bismo respiratore!\nNikšić: Ovo su posljednji trzaji Milorada Dodika\nSDP: Hercegovini prijeti sarajevski scenarij. Hitno nabaviti vakcine\nNikšić o aferi "Respiratori" i reakcijama Izetbegovića i Džaferovića: Daju unaprijed svakome opravdanje da je nevin jer je Bošnjak\nLideri "Trojke" uoči izbora gradonačelnice Sarajeva: Vlast treba biti odgovornija i transparentnija\n"Ne mislim da je Lagumdžija glup. Prilično je inteligentan"\nČamdžić optužio Mijatovića da pruža ruku spasa SDA-u\nNikšić: Sa Magazinovićem sam razgovarao telefonom...\nCure detalji razgovora Joea Bidena i Vladimira Putina: Evo što su lideri dvije svjetske supersile jedan drugom rekli u lice\nDok Vučića tresu ogromni protesti, iz EU za Srbiju stižu jako dobro vijesti: Ovo se nije desilo zadnje dvije godine


► Članica Programskog saveta RTV: Režim nema nameru da oslobodi medije\nČlanica Programskog saveta Radio-Televizije Vojvodine (RTV) Aleksandra Bosnić Đurić koja je sa još dva člana Saveta protestovala zbog izveštavanja RTV o protestu posle prebijanja studenata, izjavila je da "režim ne da nema nameru da oslobodi medije, nego verovatno ima nameru da se samo usavršava u različitim oblicima manipulacije".\n"U tome su oni zaista uspešni, rakla bih čak da su uspešniji nego devedesetih godina", rekla je Bosnić Đurić za izdanje beogradskog lista "Danas" od utorka.\nOna je, zajedno s Milošem Katićem i Srđanom Arsenijevićem javno protestovala što se RTV na svom sajtu u izveštaju s novosadskog protesta pozvala na beogradski "Kurir".\nBosnić Đurić je rekla da, "ukoliko nismo obučeni građani da se borimo s lažnim vestima, da ih čitamo na drugi način, ukoliko smo obični građani koji se ne bave onim što se zove medijska pismenost, imćemo samo tu informaciju koju imamo".\n"Međutim, činjenica je da postoji veliki broj građana koji osećaju takvu vrstu medijskog spinovanja i oblikovanja, i poslednjih godina oni gube poverenje u javni servis", rekla je Bosnić Đurić.\nRadio-televizije Vojvodine /\nSindikat Nezavisnost: RTV žrtve batinaša proglasio krivcima\nGranski sindikat kulture i medija "Nezavisnost" osudio je danas izveštavanje portala Radio-televizije Vojvodine (RTV) o protestu solidarnosti u Novom Sadu zbog prebijanja trojice...\nPokret Podrži RTV: Mirović iznosi neistine o dešavanjima na RTV-u\nPokret Podrži RTV, koji se protivi smenama na Radio-televiziji Vojvodine (RTV), optužio je danas predsednika Pokrajinske vlade Igora Mirovića da iznosi neistine o dešavanjima na toj televiziji...


MEI - Aktuelnosti - J. Joksimović: Održivi razvoj i koheziona politika – za napredak države i društva\nJ. Joksimović: Održivi razvoj i koheziona politika – za napredak države i društva\n19. novembar 2018. | Beograd\nMinistar za evropske integracije Jadranka Joksimović rekla je danas da su ciljevi održivog razvoja Agende UN 2030 konkretni, te da su evropske integracije način na koji se ubrzava sprovođenje tih ciljeva, kao i da je potrebno truditi se da se dostigne glavni cilj, a to je približiti se idealu ukidanja siromaštva.\nJoksimović je na konferenciji &bdxuo;Lideri transformacije društva&rdxuo; kazala da Vlada Srbije ostaje posvećena sprovođenju ciljeva održivog razvoja i kroz evrointegracije i najavila da se za sledeću godinu u septembru priprema dobrovoljni nacionalni izveštaj, koji će predsednik Srbije Aleksandar Vučić predstaviti u Generalnoj skupštini UN-a.\n&bdxuo;Razvoj i rast nisu nužno održivi ako ne postavimo stvari na temelje političkog, ekonomskog i nivoa održivosti životne sredine. Samo jedan dan neka zamisle građani da nema pijaće vode, što je jedan od ciljeva - da pijaća voda bude dostupna za sve, koliko bi nervoze samo nekoliko sati nedostatka vode ili struje izazvalo i koliko to preinačuje svet na koji smo se navikli i život na kakav smo navikli&rdxuo;, kaže Joksimović.\nNavela je da je izuzetno važno to što je jedna snažna medijska kuća - Adria Media Group, pokrenula ovako važnu temu, jer to nije utopija, koliko god tako zvučalo, ukoliko se prihvati odgovornost da kao Vlada i kao pojedinci i građani uradimo nešto na održivom razvoju.\nKako je istakla, sa preobražajem našeg društva globalno, do 2030, kroz 17 ciljeva održivog razvoj, nešto je sa čime niko ko je razuman ne može a da se ne saglasi.\n&bdxuo;To su ciljevi koji znače mogućnost da budemo generacija, poslednja generacija, koja će moći da spase svet kroz održivi razvoj i održivu potrošnju i proizvodnju, kroz održivu socijalnu komponentu, ali istovremeno i kroz održivu zaštitu životne sredine, jer resursi nisu beskonačni, kao ni ljudsko vreme&ldxuo;, rekla je ministar.\nKaže da su evropske integracije tesno skopčane sa ciljevima održivog razvoja zato što su ti ciljevi postali i deo političke strukture EU 2016. godine, te da se kroz proces pregovora, 35 poglavlja, zapravo ostvaruje 17 ciljeva održivog razvoja i 169 specifičnih zadataka koji su sadržani u okviru ovih ciljeva.\n&bdxuo;Svi mi koji smo odgovorni za kreiranje odgovorne i održive Srbije u odgovornoj i održivoj EU, moramo da budemo svesni zadatka koji je pred nama&rdxuo;, ističe Joksimović i dodaje da su se do sada sve najbolje prakse pokazale da su privremene i privremeno su delovale održivo.\n&bdxuo;Postoji razvoj koji onemogućava budućim generacijama da se razvijaju, postoji rast koji nije održiv i zato je održivost tema za sve nas, pre svega Vladu, da kreiramo razvoj koji neće ostaviti potonjim generacijama nemogućnost da se razvijaju, već da im ostavimo, ako je moguće, bolje uslove za razvoj&rdxuo;, kaže ministar.\nIstiče da je to suština održivog razvoja i navodi da koheziona politika EU ima za cilj da države članice EU smanje sopstvene nejednakosti u regionalnom razvoju, ali ne nauštrb drugih.\n&bdxuo;To je suština održivosti, da ako razvijate jedno, to ne znači da zapostavljate dodatni razvoj onih koji su već pokazali stepen razvijenosti i zato je koheziona politika najbolja, ali istovremeno i najteža politika EU&rdxuo;, kaže Joksimović i dodaje da je koheziona politika, politika solidarnosti, smanjivanja nejednakosti evropskih regija.\n&bdxuo;Politika kredibilnog proširenja, između ostalog i na Zapadni Balkan, sigurno je oslonjena delom i na politiku i Agendu UN da niko ne ostane na začelju, odnosno van kolone. Mislim da odgovorna politika proširenja, podržana ciljevima održivog razvoja UN 2030, ima za cilj da građane našeg regiona, naše zemlje, nijednog trenutka ne ostavi van kolone, a ni na začelju&rdxuo;, kaže Joksimović.\nJ. Joksimović je na konferenciji „Lideri transformacije društva”


Krizni štab za praćenje corona virusa na današnjoj sjednici usvojio je Kantonalni plan pripravnosti za oboljenja izazvana novim corona virusom (covid-19).\nKrizni štab je prihvatio procjenu potreba za zaštitnom opremom i dezinfekcionim sredstvima, kao dio pripravnosti zdravstvenog sistema na borbu za novim corona virusom.\nZaključeno je da se prema Vladi ZDK uputi Informacija o stanju u vezi kontrole Corona virusa. Informacija će sadržavati Plan pripravnosti kao i procjenu potrebnih zaštitnih sredstava i dezinfekcionih sredstava. Također će se navesti potreba nabavke najmanje 3-4 kontejnera za izolaciju osoba sa sumnjom na infekciju novim corona virusom, kao i osposobljavanje Kantonalne bolnice za tretman najtežih stanja koja trebaju respiratornu podršku, za šta je potrebno hitno izvršiti nabavku najmanje dva respiratora.


Arhova - Čovek maše zastavom dok vozi motocikl napunjen gumama koje treba da budu zapaljene tokom protesta na granici Pojasa Gaze sa Izraelom, 3. avgusta 2018.\nTrampova administracija obustavila je ekonomsku pomoć Palestincima vrednu više od 200 miliona dolara.\nZvaničnici administracije rekli su u petak da je odluka doneta nakon pregleda finansiranja projekata na Zapadnoj obali i u Gazi, kako bi se obezbedilo da finansije budu potrošene u skladu sa nacionalnim interesima SAD i da obzbede vrednost za američke poreske obveznike.\nViši zvaničnik Stejt dipartmenta rekao je da će agencija sada usmeratavi sredstva ka "visokoprioritetnim projektima na drugim mestima".\nZvaničnik je rekao da su prilikom donošenja odluke uzeti u obzir izazovi sa kojima se međunarodna zajedinca susreće u obezbeđivanju pomoći za Gazu, u kojoj "Hamasova kontrola ugrožava živote građana Gaze i pogoršava već lošu humanitarnu i ekonomsku situaciju".\nArhiva - Pripadnik bezbednosnih snaga palestinskog Hanasa prolazi pored ispostave Hamasa koja pogođena u izeaelskom vazdušnom udaru, u Al Mughragi, u pregrađu grada Gaza, 9. avgusta 2018.\nHamas, palestinska islamistička grupa koja vlada Gazom, preuzela je tu priobalnu oblast 2007. godine od međunarodno priznatih palestinskih vlasti. To je dovelo do toga da su Izrael i Egipat uveli oštre ekonomske restrikcije u regionu.\nIzrael kaže da je ekonomska blokda potrebna kako bi se opkolio Hamas, militantna grupa koja teži uništenju Izraela. Blokada je značajno ugrozila ekonomiju Gaze, ali nije uspela da svrgne Hamas niti da umanji njegovu kontrolu vlasti.\nHamas, koji ne priznaje Izrael, pregovara sa Egiptom o olakšavanju blokade, u zamenu za primirje i okončanje nedavnih neprijateljstava.\nZvaničnici SAD nisu dali tačan iznos sredstava koje će biti uskraćene Palestincima.\nAmerička neprofitna grupa, Džej strit, koja zagovara mir i okončanje izraelsko-palestinskog sukoba, snažno kritikuje odluku SAD.\nPotpredsednik te grupe za vladine odnose, Dilan Vilijams, nazvao je potez "moralno sramotnim i velikom strategijskim greškom".\n"Sasecanje će podriti izraelsku bezbednost pogoršavanjem humanitarne krize u Gazi i daljom destabilizacijom komplikovane situacije na Zapadnoj obali, povećavajući šanse za nasilje i nemir", dodao je.\nSindi Sejn iz Glasa Amerike učestvovala je u pisanju ovog izveštaja.


Prvo okupljanje inđijskog prvoligaša\nPauza između dve prvoligaške sezone je danas završena za fudbalere Inđije.\nOkupili su se fudbaleri, novi stručni štab i rukovodstvo kluba da započnu dugi rada do početka drugog dela takmičenja među prvoligašima. Inđinčani jesen moraju da prihvate kao uspešnu jer su se posle očajnog starta našli međi prvih osam klubova lige sa 21. osvojenim bodom. Svoj osvrt na taj period dao je predsednik kluba Zdravko Mrđa sa sledećim rečima,\n"Prvo bih pozdravio sve navijače Fudbalskog kluba Inđija pred početak ove konferencije za novinare koju smo organizovali između dve prvenstvene polusezone. S' obzirom da je početak bio težak i finansijska situacija u klubu. Mi smo došli kao novi i trebalo nam je malo vremena da se namestimo. Tako da smo zadovoljni za završenom jesenjom sezonom i plasmanom. Pregovaramo sa nekoliko igrača da pojačamo malo ekipu da bi na leto možda još ozbiljnije krenuli u pojačanja, pa onda sa nekim jačim ambicijama krenuli u sledeću sezonu".\nSvoj prvi nastup je imao sada već treći šef stručnog štaba od starta ove sezone Spasoje Jelačić. Poznati stručnjak se prihvatio ovog posla, a to je obrazložio na sledeći način,\n"U srpskom fudbalu, po meni je uvek najbitnije raditi i tu je jedan novi izazov za svakog trenera kada dolazi u novi klub. Ja sam došao sa velikim zadovoljstvom u Fudbalski klub Inđiju, zato što je to jedan klub sa velikom reputacijom i sa jednim konstantnim nastupanjem u ovom rangu takmičenja. Ako se malo vratimo u blisku prošlost, znamo da je Fudbalski klub Inđija nastupao u Super ligi Srbije. Tako da je to za mene novi izazov. Ja se radujem tome. Veoma sam ponosan što sam trener Fudbalskog kluba Inđija".\nFudbaleri Inđije će kompletne pripreme obaviti na sopstvenim terenima, a koristiće usluge balon sale kod nove hale sportova u Sportskom centru "Leje" i terene Sportskog centra FSS, poznatije kao "Kuće fudbala" u Staroj pazovi.\nStručni štab, pored Spasoje Jelačića čine, njegov prvi pomoćnik Nedeljko Babić, trener golmana Branislav Radaković i radu će pomagati mladi i perspektivni trener Jovan Golić.\nInače Golić je svoje najbolje igračke dane u srpskom fudbalu ostvario baš u zeleno belom dresu Inđije, a trenutno je u procesu učenja za ostvarivanje trenerskog zvanja sa "B" licencom. Jovan Golić je svoju igračku karijeru morao da prekine zbog neugodne povrede iako je imao unosan inostrani angažman. Ovim potezom rukovodstvo inđijskog prvoligaša se pridružuje maloj zajednici klubova koji ulažu svoj trud i na stvaranju trenera, po čemu je Inđija inače već i poznata u Srbiji.\nPripremne utakmice se igraju po sledećem rasporedu:\n28.01 Proleter Novi Sad\n04.02 Srem Jakovo\n08.02 traži se protivnik\n11.02 Mačva Šabac\n15.02 Radnički Obrenovac\n21.02 Partizan na SRC Teleoptik\n25.02 Radnički Šid generalna proba.


Kandidate niko ne obaveštava o ishodu konkursa za posa\nNajnovije istraživanje sajta poslovi.infostud.com, pokazalo je da čak 92% kandidata za posao generalno ne bude obavešteno o ishodu konkursa na koji su se prijavili.\nDalji podaci ankete sprovedene na sajtu, pokazuju da tek 7% ljudi ponekad dobije povratnu informaciju od potencijalnog poslodavca, a svega je 1% od 3500 ispitanih reklo da im se poslodavci uvek jave. Samim tim, može se zaključiti da većina poslodavaca nažalost, i dalje propušta priliku da ljudima koji se prijavljuju na konkurse, pokaže da brine i da ceni njihovu zainteresovanost za radno mesto u firmi – što je praksa koja se u svetu podrazumeva.\nRezultati gori nego prethodnih godina\nDrugi zabrinjavajuć podatak jeste da su se ovi rezultati istraživanja pogoršali u odnosu na prethodne dve godine. Naime, sajt poslovi.infostud.com se putem projekta „Oceni put do posla“, gde kandidati ocenjuju proces selekcije, već nekoliko godina bavi istraživanjem ove teme, a rezultati kako iz 2009, tako i 2010. godine, pokazivali su da je tada 80% ispitanika bilo nezadovoljno obaveštavanjem o ishodu konkursa.\nKomentarišući ove podatke, šef sajta za zapošljavanje i ljudske resurse, Sonja Kmezić, rekla je: “Podaci ovog najnovijeg, istraživanja, podstakli su nas da reagujemo i ukažemo poslodavcima na ove poražavajuće činjenice, ali i na važnost obaveštavanja ljudi o ishodu konkursa za posao. Kada neki kandidat pošalje svoju radnu biografiju i motivaciono pismo, najmanje što bi svaki poslodavac morao da uradi jeste da im se zahvali na zainteresovanosti za rad u njihovoj kompanijii da tako pokaže da je fer. Time ne samo da čuva svoj ugled, već ga i gradi.“\nIzgovori više ne postoje\nManjak vremena koje poslodavcima često predstavlja glavni razlog zbog čega ne stižu da obaveste sve zainteresovane o ishodu konkursa, više se ne bi trebao koristiti. Upravo kako bi poslodavcima uštedeo vreme, a povećao šanse da kandidati dobiju povratnu informaciju, sajt poslovi.infostud.com razvio je i servis koji poslodavcima omogućava da jednostavnim klikom obaveste sve kandidate da li su prošli proces selekcije ili ne.\nIzvor: SEEbiz, 14. septembar 2011.


Institucije BiH u avgustu zaposlile još 8 državnih službenika - BIGportal.ba\n18 Septembra, 2019 18 Septembra, 2019 043\nInstitucije BiH nastavljaju da zapošljavaju radnike, a putem javnog oglasa u avgustu posao je dobilo 8 novih državnih službenika.\nAmela Talić postavljena je na radno mjesto viši stručni saradnik za upravne postupke i normativne poslove u Agenciji za identifikaciona dokumenta, evidenciju i razmjenu podataka BiH. Marko Đerić dobio je posao administratora sistema takođe u IDDEEA, dok je u istoj agenciji Amel Siječić postavljena na mjesto stručnog savjetnika za odnose s javnošću u kabinetu direktora.\nKako je objavljeno u Službenom glasniku BiH, Ivona Pikić-Hart postavljena je na mjesto stručnog saradnika za standardizaciju u Institutu za standardizaciju BiH, a Milan Komljenović na mjesto šefa Odsjeka za obezbjeđenje kvaliteta u sarajevskoj kancelariji BHMAC Centra za uklanjanje mina u BiH. U tom centru posao je dobio i Amir Omerdić, viši stručni saradnik za upozoravanje na mine, kao i Bojan Vajagić, stručni saradnik za pravne, personalne i opšte poslove.\nAlmir Zukić postavljen je na radno mjesto stručni saradnik za kontrolu finansijsko-računovodstvenih poslova u Službi za zajedničke poslove institucija BiH.


RTCG - Radio Televizija Crne Gore - Nacionalni javni servis :: Politika :: O Crnoj Gori na AFET-u 26. oktobra\n22. 10. 2021. 11:54 >> 11:55 0\nPoslanici odbora za vanjske poslove Evropskog parlamenta (AFET) razmijeniće stavove o nedavnim dešavanjima u Crnoj Gori na sjednici koja je zakazana za utorak 26. oktobar, saznaje TVCG u Briselu.\nPoslanici će se na istoj sjednici izjasniti o nacrtu Izvejštaja o saradnji u borbi protiv organizovanog kriminala na Zapadnom Balkanu, izvjestioca Lukasa Mandla.\nU tom dokumentu se naglašava da organizovani kriminal i korupcija prije svega štete građanima zemalja Zapadnog Balkana, jer “potkopavaju njihovo pravo na sigurnost i socijalnu koheziju, kao i njihovo povjerenje u demokratski sistem, stvaraju prepreke demokratskim reformama i ometaju proces pridruživanja”.\nTakođe, kaže se da uskraćivanje evropske perspektive zemljama Zapadnog Balkana pogoršava stanje u pogledu organizovanog kriminala, i naglašava da se samo podsticanjem procesa integracije u EU to može poboljšati.\nNapominje se da su vladavina prava i borba protiv korupcije i organizovanog kriminala oblasti u kojima zemlje Zapadnog Balkana treba da pokažu veći napredak na putu ka EU.\nU nacrtu izvještaja se, između ostalog, pohvaljuje uspješna saradnju sa tužiocima za vezu iz Albanije, Crne Gore, Sjeverne Makedonije i Srbije upućenim u Eurojust radi pružanja podrške u prekograničnim istragama koje uključuju njihove zemlje, i podstiče slična saradnja sa preostalim zemljama Zapadnog Balkana.\nPoslanici AFET-a će iza zatvorenih vrata diskutovati o situaciji u Bosni i Hercegovini.\nTokom iste sjednice najavljen je i geopolitički dijalog sa evropskim komesarom za proširenje Oliverom Varheljijem o Instrumentu pretpristupne pomoći IPA III.\nEvropski parlament CG-EU


NovaEnergija.net » e- prijava e- prijava – NovaEnergija.net\nHome Tags Posts tagged with "e- prijava"\nMilioni poreskih prijava elektronskim putem\nPoreska uprava saopštila je da je od uvođenja obaveznog podnošenja poreskih prijava elektronskim putem primila više od 25 miliona elektronskih poreskih prijava.\nNajveći broj prijava odnosi se na pojedinačne poreske prijave o obračunatim porezima i doprinosima, zatim prijavu PDV-a i poreza na dobit pravnih lica.\nTokom 2018. godine, na mesečnom nivou se u proseku podnese oko 525.000 elektronskih poreskih prijava.\nPored elektronskih servisa za podnošenje poreskih prijava, poreski obveznici koriste i elektronski servis za podnošenje i obradu zahteva za upitom stanja na svojim poreskim računima. Od uspostavljanja ovog elektronskog servisa, putem portala e-Porezi podneto je i obradjeno više od sedam miliona zahteva za upitom stanja na poreskim računima.\nPoreska uprava je početkom ove godine završila ciklus prevođenja “papirnih formi” poreskih prijava u elektronski oblik, tako da poreski obveznici za sve prihode koje administrira Poreska uprava, imaju mogućnost podnošenja elektronskih poreskih prijava posredstvom portala e-Porezi, koji je otvoren 2011. godne.\nMilioni poreskih prijava elektronskim putem was last modified: November 3rd, 2018 by Ivana Karanović\nAPR uveo onlajn osnivanje DOO\nAgencija za privredne registre uvela je novu elektronsku uslugu za privredna društva – osnivanje jednočlanih društava sa ograničenom odgovornošću (DOO) elektronskim putem. Osim što više nije potrebno dolaziti na šalter…


Kako je naglasio resorni načelnik Željko Novaković, grad ponovo pomaže socijalno ugroženom stanovništvu, obezbeđujući im ogrev za zimu. Novčana sredstva dva metra ogrevnog drveta, gde su uračunati i troškovi sečenja, dobilo je 90 porodica na teritoriji grada Sremska Mitrovica.\nZa svaku porodicu izdvojeno je nešto više od 8.000 dinara, što ukupno iznosi oko 760.000 dinara.\n- Do sada je ogrevno drvo bilo obezbeđeno manjem broju porodica, pa je tako prošle godine bilo zbrinuto 60 porodica. Ove godine smo taj broj povećali na 90, a potrudićemo se da u budućnosti pomagnemo još većem broju socijalno ugroženih porodica, rekao je načelnik Novaković.\nAkcija pomoći socijalno ugroženom stanovništvu se nastavlja i do kraja godine, jer je, kako je najavio načelnik Novaković, planirana i jednokratna pomoć socijalno ugroženim građanima i njihovim porodicama na teritoriji grada Sremska Mitrovica.


Poseta delegacije Opštine Bački Petrovac gradu Kirchheim unter Teck | Bulkes - Maglić\nDelegacija iz Opštine Bački Petrovac na čelu sa predsednikom opštine Srđanom Simićem je imala tu čast da u danima 09. do 14.05.2018. godine boravi u gradu Kirchheim unter Teck u pokrajini Baden- Virtemberg, Nemačka u okviru proslave „Dana Evrope“. Povod ove zvanične posete je prethodilo prošlogodišnjim potpisivanjem sporazuma o partnerskoj saradnji koji je svečano potpisan 05. maja 2017. godine u Bačkom Petrovcu. Ovo partnerstvo i prijateljstvo je izraz tradicionalnih prijateljskih odnosa ranije uspostavljenih direktnih kontakata predstavnika opštine i grada kao i dugogodišnje saradnje Domovinske zajednice Bulkes i Mesne zajednice Maglić.\nTokom posete partnerskog grada Kirccheim unter Teck za našu delegaciju je bio upriličen prijem u gradskoj kući gde su delegaciju naše opštine srdačno dočekali i ugostili gradonačelnica grada Matt – Heidecker sa svojim zamenikom i predstavnici Domovinske zajednice Bulkes na čelu sa njihovim predsednikom Wiliem Baudererom. Na ovom prijemu je predstavljen projekat rekonstrukcije stare Evangelističke crkve u Magliću, nekadašnjem Buljkesu i od strane predsednika opštine Srđana Simića svečano je uručen isti predsedniku Domovinske zajednice kao i gradonačelnici Matt –Heidecker.\nCentralna svečanost ove posete je predvodila ponovnim potpisivanjem partnerskog sporazuma o saradnji u okviru proslava „Dana Evrope“ i ovim činim je naša opština i grad Kirchheim unter Teck učvrstila i unapredila još jače veze između partnerskih pokrajina Baden-Virtemberg i Autonomne Pokrajine Vojvodine. Pored naše opštine gosti na ovoj manifestaciji su bili Kaloča iz Mađarske i Rambuje iz Francuske.\nPored raznih aktivnosti tokom cele posete delegacija iz naše opštine je obišla i Centralni prečistač otpadnih voda za grad Kirccheim unter Teck kao i Centar za reciklažu i proizvodnju recikliranog betona „ Feess“ recikling park.\nPreuzeto sa: http://www.backipetrovac.rs/vesti/poseta-delegacije-opstine-backi-petrovac-gradu-kirchheim-unter-teck\n2017 - Mihaela GeiBler (HOG Bulkes) Bulkešani u Magliću\n2017 - Bulkešani i delegacija Kirchheim unter Teck u Bačkom Petrovcu\n2008 Bulkešani u Magliću - druga poseta


Prezentacija EU Sela u općinama i gradovima širom Bosne i Hercegovine – Euro Village\nJedan od ciljeva naše kampanje je bio i prezentacija EU sela opštinama i gradovima koje smo targetirale kao potencijalne lokacije za EU selo.\nOdržani su individualni sastanci sa ukupno 20 opština/gradova koji su prihvatile saradnju sa nama i u kojima se govorilo o EU selu: Ribnik, Prnjavor, Šamac, Gradiška, Laktaši, Ilijaš, Maglaj, Travnik, Mostar, Živinice, Kakanj, Tešanj, Novi grad Sarajevo, Trebinje, Modriča, Breza i Kostajnica.\nPredstavnici i prvi ljudi svih administracija su izrazili želju za učešćem u projektu, ako ne lokacijom, onda na drugi način, što su potvrdili i slanjem dokumenta za izražavanje interesa o učešću u projektu. Iako su nam neke od njih naglasile da nemaju zemljište tog kapaciteta ipak su nam obećali podršku u svakom drugom smislu.\nNaredni korak u našoj kampanji je raspisivanje javnog poziva i slanje pune aplikacije svima koji su izrazili interes, te ćemo na osnovu punih aplikacija koje budu dostavljene, donijeti odluku o lokaciji na kojoj ćemo realizirati najveću viziju mladih u Bosni i Hercegovini.\n← Prezentacija EU Sela Vijeću mladih Federacije Bosne i Hercegovine


MAGLAI: OČEKUJEMO OZBILJNE UDARE NA LISTU MAĐARSKOG POKRETA\nKandidat za gradonačelnika civilne organizacije Mađarski pokret (MP) i sadašnji gradonačelnik Subotice Jene Maglai izjavio je danas da u narednom periodu očekuje ozbiljne udare na listu MP.\n„Svestan sam da će ova lista biti na udaru. Nije jednostavno prihvatiti jednu ovakvu odgovornost, svestan sam da ulazimo u jednu situaciju u kojoj stvaramo mogućnost za sukob i za napad od strane ozbiljnih političkih igrača ovde u Subotici“, rekao je Maglai novinarima u sedištu organizacije u Subotici.\nMaglai je kazao da nije korektno da ostale stranke nisu ozvaničile svoje kandidate za gradonačelnika i da se to skriva od građana, a da će se onda naknadno postaviti neka druga osoba koja uopšte nije bila istaknuta kao osoba koja može kvaltetno da vodi ovaj grad.\n„Možda je sa mnom kao sa gradonačelnikom bilo ovde problema jer sa mnom nije bilo kombinacija ni vezano za poslovne prostore, ni za građevinske parcele, ni za budžetska sredstva, ni za nameštanje javnih tendera. Možda me neki ne vole, ali mislim da me većina građana Subotice poštuje“, rekao je Maglai.\nOn je dodao da je lista „Pokret za građansku Suboticu – Jene Maglai“ višenacionalna lista na kojoj su i Srbi, Mađari, Hrvati i Bunjevci i da nije lista neke političke stranke nego grupe građana koja želi da na temeljima građanskog društva stvori prosperitetnu Suboticu i vangradska naselja u kojima se ostaje, živi i stvara.\nKako je rekao, ova lista želi ozbiljno da se pozabavi iskorenjivanjem korupcije, stranačkog zapošljavanja i deljenja po nacionalnim ili stranačkim šavovima.\nNa konstataciju novinara da je stranačkog zapošljavanja bilo uvek, pa i za vreme njegovog mandata, Maglai je kazao da je tokom ovog perioda zaposleno 10-tak mladih, obrazovanih, stručnih i kvalitetnih ljudi, a oni koji se nisu pokazali kao kvalitetni, nisu opstali na svojim radnim mestima.\n„Nesporno je da stranke u proteklim decenijama nisu bile na visini političkog zadatka i to ja lično vidim iz svog rada u poslednje dve godine. Ne može se reći da je Subotica u proteklom periodu napredovala jer je iz nje otišlo mnogo mladih i postao je grad koji se svrstava u one lokalne samouprave koje nemaju perspektivu“, kazao je Maglai.\nOn je rekao i da je mnogo toga urađeno u protekle dve godine ali da su još uvek nagomilani problemi iz ranijeg perioda i dodao da ako se ne uđe u ozbiljne reforme, ovaj grad teško da će imati perspektivu.\n„Treba nastaviti započete projekte kao što su izgradnja Narodnog pozorišta, rešavanje problema prečišćavanja Palićkog jezera, završetak rekonstrukcije Sinagoge, završetak izgradnje regionalne deponije, infrastrukturnih projekata, završetak projekata za javnu bezbednost, izgradnje sportskih objekata i drugo“, naveo je on.


APR o poslovanju privrede u 2017. godini\nHome/Vesti • Privredni subjekti / delatnosti /APR o poslovanju privrede u 2017. godini\n20.06.2018.VestiPrivredni subjekti / delatnostiAPR\nAgencija za privredne registre je objavila saopštenje o rezultatima poslovanja privrede u 2017. godini.\nSkoro tri petine privrednih društava (59.131) je poslovalo profitabilno, s tim da je ukupan neto dobitak koji su ona ostvarila, u iznosu od 666.561 milion dinara, veći za 32,0% u poređenju sa dobitkom u prethodnoj godini. S druge strane, 26.592 privredna društva su 2017. godinu završila sa gubitkom, a ukupan neto gubitak iznosi 229.381 milion dinara i smanjen je za 27,8% u odnosu na prethodnu godinu.\nUkupan gubitak privrede iskazan je u iznosu od 3.688.036 miliona dinara. Ukupne gubitke je iskazalo 42.956 privrednih društava, a od toga 25.513 društava beleži gubitak iznad visine kapitala.\nUdeo sopstvenog kapitala u ukupnim izvorima finansiranja je povećan (sa 36,2% na 37,9%), ali je iznos sopstvenih izvora i dalje nedovoljan jer je stepen zaduženosti 1,64 (iako je manji nego u prethodnoj godini kada je bio 1,76). I dalje postoji manjak dugoročnog kapitala, tako da su privredna društva za finansiranje stalne imovine koristila pozajmljene izvore u iznosu od 464.064 miliona dinara, s tim da je vrednost tog negativnog neto obrtnog kapitala smanjena za 32,6% u odnosu na prethodnu godinu.\n„U Agenciji za privredne registre izrađeno je i objavljeno Saopštenje o poslovanju privrede u Republici Srbiji u 2017. godini, a danas je predstavljeno i na konferenciji za novinare.\nOsnov za izradu Saopštenja su zbirno obrađeni podaci za statističke i druge potrebe za 2017. godinu, kao i zbirno obrađeni redovni godišnji finansijski izveštaji za 2016. godinu koje su privredna društva, ustanove i preduzetnici dostavili Agenciji, a koji su objavljeni u Godišnjem biltenu finansijskih izveštaja za 2017. godinu.\nPrivreda Republike Srbije, tokom 2017. godine, nastavila je tendenciju blagog oživljavanja, mada je ostvareni rast bio nešto slabiji od projektovanog. Bruto domaći proizvod je na godišnjem nivou porastao za 1,9%, dok je industrijska proizvodnja povećana za 3,5%. Pozitivnim kretanjima doprinela su uvećana investiciona ulaganja i porast spoljnotrgovinske razmene, u kojoj uvoz beleži nešto brži rast od izvoza (13,8% naspram 12,0%). Podsticaj poboljšanom poslovnom ambijentu dala je i relativno niska stopa inflacije (3,05), kao i jačanje domaće valute (vrednost dinara prema evru uvećana za 4,0%, a prema dolaru 15,4%).\nTrend rasta srpske ekonomije dao je snažan impuls jačanju ukupnih finansija privrednih društava, čija se uvećana poslovna aktivnost obavljala uz rast zaposlenosti. Ukupni prihodi ostvareni na nivou privrede porasli su za 8,3% u odnosu na prethodnu godinu i iznose 10.561.086 miliona dinara, dok su ukupni rashodi u visini od 10.040.612 miliona dinara povećani za 5,8%. Poslovanje 101.012 privrednih društava odvijalo se sa ukupno 1.073.557 radnika, što predstavlja godišnji rast broja zaposlenih za 34.456 radnika.\nNa blagi oporavak privrede tokom 2017. godine ukazuju i iskazani rezultati. Dugogodišnja serija pozitivnih rezultata iz poslovnih aktivnosti je očuvana, premda je taj dobitak u iznosu od 530.811 miliona rastao sporijim tempom (4,8%) u odnosu na prethodnu godinu (26,1%). S druge strane, usled velike izloženosti spoljnim faktorima i kretanjima na deviznom tržištu, privredna društva posle niza godina u kojima su iskazivala negativne rezultate iz finansiranja, po tom osnovu beleže dobitak u visini od 37.357 miliona dinara (gubitak u 2016. godini 126.853 miliona dinara). Takođe, bolji rezultat je iskazan i po osnovu usklađivanja vrednosti imovine i potraživanja, otpisanih potraživanja i ostalih aktivnosti, budući da je gubitak u iznosu od 41.110 miliona dinara, smanjen za 62,5% u poređenju sa prethodnom godinom.\nPovoljna makroekonomska kretanja odrazila su se na značajan rast ukupne profitabilnosti privrednih društava, tako da je privreda treću godinu zaredom iskazala pozitivan neto rezultat, a on iznosi 437.180 miliona dinara i 2,3 puta je veći od dobitka iz prethodne godine. Prilično uvećanje pozitivnog rezultata posledica je rasta neto dobitka na godišnjem nivou za 32,0%, kao i smanjenja neto gubitka za 27,8%.\nSkoro tri petine privrednih društava (59.131) poslovalo je pozitivno, što je 1.324 društva više u poređenju sa prethodnom godinom, a ukupan neto dobitak koji su ostvarila iznosi 666.561 milion dinara. Na strani negativnih rezultata bilo je 1.048 privrednih društava manje u odnosu na prethodnu godinu, odnosno ukupno 26.592 društva, a ona su iskazala neto gubitak u visini od 229.381 milion dinara. Neto rezultat nije iskazalo 15.289 društava (u 2016. godini 14.444 društva).\nRast profitabilnosti obeležio je i poslovanje javnih preduzeća u 2017. godini, koja su zbirno gledano poslednje tri godine završila sa dobitkom. Pozitivan neto rezultat iskazan na nivou 576 javnih preduzeća iznosi 29.029 miliona dinara i dva puta je veći od prošlogodišnjeg. Sa neto dobitkom je poslovalo 421 preduzeće, a sa neto gubitkom 135 preduzeća, dok 20 javnih preduzeća nije iskazalo neto rezultat.\nSegment privrednih društava u stečaju i likvidaciji, koja su mahom generatori gubitaka, nešto je poboljšao rezultate, budući da je njihov negativan neto rezultat za 11,7% manji od prošlogodišnjeg. Na kraju 2017. godine 6.562 društva koja su bila u postupku stečaja i likvidacije iskazala su ukupan gubitak u iznosu od 49.825 miliona dinara.\nPozitivne tendencije prisutne su na nivou svih sektora, a kao glavni nosioci profitabilnosti izdvajaju se sektor S-Prerađivačka industrija, u kome je pozitivan neto rezultat dva puta povećan u odnosu na prethodnu godinu i iznosi 156.974 miliona dinara i sektor G-Trgovina na veliko i malo…, koji beleži 2,3 puta veći dobitak u visini od 82.184 miliona dinara. Prema iskazanim pozitivnim rezultatima ističu se i sektori J- Informisanje i komunikacije (45.536 miliona dinara), D-Snabdevanje električnom energijom, gasom, parom i klimatizacija (34.365 miliona dinara) i V-Rudarstvo (31.080 miliona dinara). Istovremeno, posle višegodišnjeg neprofitabilnog poslovanja u zonu pozitivnih rezultata prešli su sektori L-Poslovanje nekretninama (10.676 miliona dinara), F-Građevinarstvo (8.851 milion dinara) i I-Usluge smeštaja i ishrane (2.502 miliona dinara).\nUspešnije poslovanje beleže i privredna društva posmatrano prema veličini, s tim da je segment mikro privrednih društava još uvek ostao u sferi gubitka. Najveći rast profitabilnosti evidentan je kod velikih privrednih društava, čiji je pozitivan neto rezultat u iznosu od 253.243 miliona dinara, veći 2,7 puta od prošlogodišnjeg. Mala privredna društva su iskazala dobitak od 119.814 miliona dinara, povećan za 54,4% na godišnjem nivou, dok je pozitivan neto rezultat srednjih društava porastao za trećinu i iznosi 84.078 miliona dinara. Na nivou mikro privrednih društava, koja su i najbrojnija (89.881 društvo), iskazan je negativan neto rezultat od 19.954 miliona dinara, s tim da je on znatno manji od prošlogodišnjeg (47.485 miliona dinara).\nPostepeno oživljavanje srpske ekonomije u 2017. godini odrazilo se na blago jačanje finansijskih resursa i popravljanje finansijskog položaja privrede, ali su problemi usled neadekvatnog načina finansiranja, iako nešto ublaženi, i dalje bili pretnja njenoj vitalnosti.\nPrivredna društva su raspolagala poslovnom imovinom u ukupnoj vrednosti od 14.200.229 miliona dinara, što je za 4,2% više u odnosu na prethodnu godinu. Poslovanje su finansirala kapitalom u visini od 6.932.548 miliona dinara, a kao i godinama unazad većim delom su se oslanjala na pozajmljene izvore finansiranja, tako da su njihove ukupne obaveze iznosile 8.811.946 miliona dinara. Međutim, struktura izvora finansiranja je blago popravljena s obzirom da je na godišnjem nivou kapital uvećan za 5,2%, dok je ukupan dug rastao po stopi od 1,6%.\nNa kraju 2017. godine privreda je kumulirala gubitak u iznosu od 3.688.036 miliona dinara, od čega se na gubitak iznad visine kapitala odnosi 1.544.265 miliona dinara. Sporijem godišnjem rastu ukupnog gubitka (1,9%) u odnosu na protekli period doprinelo je opadanje gubitka iznad visine kapitala (5,9%). Gubitak je iskazalo 42.956 privrednih društava, od kojih je kod 25.513 društava gubitak bio veći od vrednosti kapitala.\nTokom 2017. godine došlo je do izvesnog jačanja finansijskih kapaciteta i poboljšanja finansijske strukture, međutim zaduženost i nelikvidnost su i dalje bili problemi sa kojima se domaća privreda suočavala. Iako su sopstveni izvori finansiranja uvećani za 9,0% u poređenju sa prethodnom godinom, oni su sa iznosom od 5.368.037 miliona dinara činili 37,9% ukupnih izvora finansiranja (u prethodnoj godini 36,2%), pri čemu je stepen ukupne zaduženosti blago smanjen (sa 1,76 na 1,64). U prilog tome da privreda nije uspela da uspostavi optimalan način finansiranja govori i manjak dugoročnog kapitala, budući da je deo stalne imovine u iznosu od 464.064 miliona dinara finansirala iz kratkoročnih izvora. Negativan neto obrtni kapital je smanjen za 32,6% u odnosu na prethodnu godinu, a da je problem nelikvidnosti još uvek ostao pokazuju i prilično niske vrednosti opšteg i tekućeg racia likvidnosti (0,92 odnosno 0,63).\nSaopštenje o poslovanju privrede u Republici Srbiji u 2017. godini i prezentacija Poslovanje privrede u Republici Srbiji u 2017. godini objavljeni su u odeljku Finansijski izveštaji – Makroekonomske informacije / Makroekonomska saopštenja.“


EMITOVANJE MUNICIPALNIH OBVEZNICA ŠANSA ZA LOKALNE SAMOUPRAVE: Kupci ovih obveznica mogu biti banke, a uskoro i lokalna preduzeća i građani\nProdajom municipalnih obveznica Pančevo je obezbedilo milion evra za finansiranje radova na pet projekata u gradu, među kojima su dve industrijske zone.\nPrva serija municipalnih obveznica već je našla dva kupca, Komercijalnu banku i banku Intesa, sa kojima je sklopljen aranžman na celu sumu od milion evra.\nSredstva su pribavljena za izradu kompletne projektno-tehničke dokumentacije i početak radova na izgradnji dve industrijske zone u Pančevu - “Grinfild 2” i severne industrijske zone.\nKao i za rekonstrukciju Kajmakčalanske ulice, izgradnju grudobrana u kasarni “Rastko Nemanjić” i za izradu kompletne projektno-tehničke dokumentacije i početak radova na izgradnji prvog velikog olimpijskog bazena u gradu.\nProjekat će zvanično biti predstavljen u sredu, 20. juna, na svečanosti u Gradskoj upravi, uz prisustvo predstavnika EU.\nProdajom obveznica Komercijalnoj banci i banci Intesa, u vrednosti od milion evra, Pančevo je uštedelo nekoliko desetina hiljada evra, jer je kamata na municipalne obveznice 9,5 odsto, dok bi kamata na kredit uzet na isti iznos bila 9,9 odsto.\nDodatno, ovakav način zaduživanja karakteriše i fleksibilnost u otplati.\nRok otplate ovog kredita je sedam godina ali Gradska uprava već za 18 meseci može da reguliše svoj dug prema dvema bankama a da emituje novu seriju obveznica ukoliko ekonomski uslovi i prilike na tržištu budu takvi da se municipalne obveznice mogu prodati pod povoljnijim uslovima, odnosno uz nižu kamatu.\nOsim banaka, koje su kupci prve serije pančevačkih obveznica, u narednom periodu gradske obveznice moći će da kupuju i lokalna preduzeća pa i sami građani.\nNa taj način pruža im se prilika da direktno učestvuju u finansiranju infrastrukturnih i drugih projekata u svom gradu, a da pri tom budu i na dobitku - kamata na municipalne obveznice veća je od kamate na deviznu štednju kod komercijalnih banaka.\nZaduživanje lokalne samouprave prodajom municipalnih obveznica ne može biti veće od zakonom propisanih limita, a mora biti sprovedeno uz saglasnost Ministarstva finansija.\nPrve municipalne obveznice emitovao je Novi Sad u vrednosti od 35 miliona evra. Gradska vlada je takvim načinom pribavljanja novca za infrastrukturne projekte, umesto uzimanja komercijalnih kredita, uštedela oko 3 miliona evra .\nInače, i Novi Sad i Pančevo učesnici su Projekta podrške Evropske unije lokalnoj samoupravi u Srbiji, a stručna pomoć u pripremama i emitovanju municipalnih obveznica deo je tog projekta.\nProgram podrške opštinama IPA 2007 „Dobra uprava, planiranje i pružanje usluga“ finansira Evropska unija, a realizuje ga konzorcijum koji vodi GIZ International Services.


Spanair proglašava bankrot. Refundacije još neizvesne - Aviokarta.net\nVesti » Spanair proglašava bankrot. Refundacije još neizvesne\nZaposleni u Spanair-u kojih ima 2000 u letačkim delatnostima i 1200 u zemaljskim delatnostima su danas dobili po 1000 evra što je deo od januarske zarade. Sorijano je rekao da će ostatak plate biti naknadno isplaćen prema planu koji tek treba da se usvoji.\nSpanair se suočava sa velikim problemom nakon što je u petak 27. januara 2012. obustavio saobraćaj i otkazao 220 letova ostavivši 22.000 putnika na aerodromima. Zbog iznenadnog otkazivanja letova španska vlada će preduzeti pravne mere protiv Spanair-a.\nIako je u nedelju Spanair najavio da će svim putnicima ostavljenim na aerodromima omogućiti da završe započeta putovaja uz pomoć drugih aviokompanija, to se nije moglo u potpunosti ostvariti zbog ograničenih kapaciteta drugih prevoznika.\nAviokompanije Iberia, Vueling i Air Europa će putnicima Spanair-a omogućiti da kupe karte uz specijalne cene, ali će oni to moći da urade samo ukoliko na letovima ovih kompanija bude slobodnih mesta.\nPutnici koji imaju kupljene karte za kasnija putovanja Spanair-a, prema najavama iz ove kompanije moći će da očekuju refundaciju. Od nedelje su u toku pregovori između Spanaira i IATA kako bi se našao najbolji način za refundaciju karata za otkazane letove preko rezervacionih sistema. Ukoliko bi dogovor bio postignut to bi značilo da će putnici koju su svoje karte kupili preko turističkih agencija morati da im se obrate kako bi zatražili povraćaj sredstava, koji bi dalje tekao uobičajenom procedurom. Uslov je da su karte u agenciji plaćene gotovinski ili bankarskim transferom.\nNije poznato da li je do ovog dogovora došlo, ali prema zvaničnim informacijama IATA je jutros rano isključila Spanair iz BSP programa preko koga se obavljaju sve novčane transakcije u aviosaobraćaju uključujući i refundacije. Da li je ova akcija samo privremena dok se ne postigne dogovor ili je ovo konačna odluka IATA, nismo uspeli da saznamo.\nU soapštenju putnicima koje je objavljeno na sajtu ove kompanije stoji informacija o refundaciji karata koje su kupljene kreditnim karticama. Prema navodima Spanair-a, moguće je od banaka zatražiti poništavanje transakcije. Savetuju se putnici koji su na taj način kupili karte da se obrate svojim bankama i da saznaju na koji način je moguće izvršiti povraćaj novca.\nViše detalja o refundacijama biće poznato danas do kraja dana kada bi najavljeni planovi za stečaj trebalo da budu objavljeni.


VESIĆ: Ove godine 35 miliona dinara za sportska takmičenja u školama - Informer\nVESIĆ: Ove godine 35 miliona dinara za sportska takmičenja u školama\nGrad Beograd je ove godine odvojio 35 miliona dinara za sportska takmičenja u školama, što je mnogo više nego pre nekoliko godina kada je to bilo šest miliona dinara, izjavio je danas gradski menadžer Goran Vesić\nbeograd.rs 17. 03. 2017. 11:54\n- To samo pokazuje koliko se mi trudimo i vodimo računa da uložimo u škole - rekao je Vesić novinarima u osnovnoj školi "Zmaj Jova Jovanović" na Voždovcu, gde je održano takmičenje osnovaca te opštine pod nazivom "Srbija, zemlja šampiona".\nIstakavši da opština Voždovac svim đacima prvacima poklanja školske torbe i pernice, Vesić je poručio i ostalim beogradskim opštinama da se ugledaju na opštinu Voždovac.\n- U školi 'Zmaj Jova Jovanović' su renovirani toaleti i dosta toga je urađeno za školu, što samo govori koliko mi, kao lokalna samouprava, brinemo o školama i koliko pokušavamo da škole uredimo - naglasio je Vesić.\nOn je izrazio zadovoljstvo što će ta škola najverovatnije prihvatiti ideju ministra prosvete, nauke i tehnološkog razvoja Mladena Šarčevića da đaci nose uniforme.\n- Na taj način, dodatno će biti uveden red u škole, a i daćemo svoj doprinos da škole postanu ono što treba da budu, mesta za obrazovanje dece - rekao je Vesić.\nMinistar prosvete, nauke i tehnološkog razvoja Mladen Šarčević je rekao da se takmičenje "Srbija, zemlja šampiona" održava već drugu godinu.Kako je rekao, to takmičenje je lepa prilika da deca, kroz igru i zabavu, nauče nešto novo iz oblasti sporta.\nDirektorka osnovne škole "Zmaj Jova Jovanović" Vesna Životić se zahvalila ministru Šarčeviću predstavnicima Grada Beograda što su došli da vide kako škola radi i da podrže učesnike takmičenja.\nTakmičenju su prisustvovali i članica Gradskog veća Tanja Popović, kao i v.d. sekretara za obrazovanje i dečju zaštitu Slavko Gak.\nVESIĆ IZNEO NAJNOVIJE...\nVESIĆ: Potpisano 150 ugovora...\nVESIĆ: Od ponedeljka radovi...\nVESIĆ: Ponovo struja u...\nVESIĆ: 483 domaćinstva u...\nVESIĆ NAJAVIO: Beograd...\nA da odvojite malo para i za takmicenja iz znanja, da promovisete znanje, nauku.


Zaštitnik građana predstavio izveštaj za 2015. godinu\nSaša Janković, Zaštitnik gradjana Srbije (arhiva)\nU Srbiji postoji percepcija da su sudska i tužilačka služba "pod jakom paskom izvršne vlasti", izjavio je danas zaštitnik gradjana Srbije Saša Janković i dodao da se percepcija stvara na osnovu toga što pojedini postupci i istrage traju mesec dana, dok druge traju četiri meseca ili četiri godine.\nPredstavljajući izveštaj o svom radu za 2015. godinu na sednici Odbora Skupštine Srbije za ljudska i manjinska prava, Janković je rekao i da se zakoni u Srbiji menjaju izuzetno često i u njihovoj primeni nisu svi ravnopravni.\nPrvi put je u 2015. godini služba zaštitnika dobila je više pritužbi na ugrožavanje socijalnih i ekonomskih prava nego na rad administracije, rekao je Janković i kao uzrok naveo ekonomske prilike i manjak pravne sigurnosti. Pritužbe zaštitniku gradjana prošle godine povećane su za 28 odsto u odnosu na 2014.\nU posebno ranjive grupe stanovništva u Srbiji Janković je svrstao decu i mlade, stare osobe, osobe sa invaliditetom, Rome, izbeglice i migrante, žrtve nasilja u porodici, pojedince koji iznose kritičke stavove i novinare.\nKao pozitivnu činjenicu, Janković je naveo to što je pred Evropskim sudom za ljudska prava u Strazburu smanjen broj pritužbi gradjana Srbije ali je ukazao da je Srbija pred tim sudom izgubila 16 od 17 pravnih sporova.\nJanković je rekao i da je u 2015. povećan broj napada i pritisaka na novinare kao i da nisu rešena ubistva novinara iz prethodnog perioda.\nDonošenje novih medijskih zakona nije rešilo probleme u ostvarivanju prava na slobodu medija, ocenio je ombudsman i dodao da medijima na lokalnom nivou preti gašenje, i da su pojedini od njih suočeni sa problemom netransparetnog vlasništva.\nJanković je ukazao i na problem “curenja informacija” iz policijskih istraga u medije, navodeći kao primer slučaj objavljivanja medicinske dokumentacije jednog građanina.\nSrbija je, prema Jankovićevim rečima, čistog obraza prošla kroz izazov migrantske krize a dobro je saradjivala u tom pogledu i sa susednim zemljama, zbog čega zaslužuje pohvale.\nPoslanik Srpske napredne stranke, Vladimir Orlić kritikovao je izveštaj zaštitnika građana kao “ničim potkrepljene, lične ocene” a zamerio mu je i “neprikladan odnos prema parlamentu Srbije” budući da se “nije pojavio na sednici jednog skupštinskog odbora na koji je bio pozvan”.\nPrema Orliću, Janković nije u pravu kada Skupštini Srbije\nzamera donošenje zakona po hitnoj proceduri, jer su na isti način zakone donosile i druge države koje su bile u sličnoj poziciji kao Srbija u procesu približavanja EU.\nPoslanica Demokratske stranke Maja Videnović je pohvalila\nizveštaj zaštitnika građana, a za napade na njega je kazala da imaju nesagledive posledice.\nPoslanica Pokreta Dosta je bilo Tatjana Macura, koja je takodje odala priznanje Jankoviću za “odolevanje različitim pritiscima”, protivustavnom je ocenila odluku Vlade Srbije da smanji penzije jer je to “stečeno pravo”.\nPoslanik Fatmir Hiseni je ukazao na težak položaj albanske nacionalne manjine i kao primer naveo to što se mladi ljudi albanskog porekla koji studiraju na Kosovu suočavaju sa problemom priznavanja diploma u centralnoj Srbiji.\nZaštitnik građana Saša Janković izjavio je danas da će odluku o kandidaturi za predsednika Srbije doneti na osnovu svoje procene, a ne na osnovu pritisaka.\nOdgovarajući poslanici Dveri Mariji Janjušević, koja ga je na današnjoj sednici parlamentarnog Odbora za ljudska i manjinska pitala da li je predsednički kandidat ili ne, Janković je rekao da će odluku o tome doneti kada dođe vreme za to.\n"Ne sme zaštitnik građana da kaže ni da, ni ne, a ja tu temu nikada nijednom nisam nametnuo", rekao je Janković.


Federalno ministarstvo poljoprivrede, vodoprivrede i šumarstva Planovi upravljanja vodama za dva vodna područja - Federalno ministarstvo poljoprivrede, vodoprivrede i šumarstva\nPLANOVI UPRAVLJANJA VODAMA ZA DVA VODNA PODRUČJA\nVlada Federacije BiH donijela je danas na 144. sjednici srednjoročne planove upravljanja vodama za vodna područja rijeke Save i sliva Jadranskog mora u Federaciji BiH do 2021. godine, te će ih dostaviti Vijeću ministara BiH radi dalje procedure njihovog donošenja na nivou Bosne i Hercegovine. Federalno ministarstvo poljoprivrede, vodoprivrede i šumarstva će o donošenju planova obavijestiti Ministarstvo vanjske trgovine i ekonomskih odnosa BiH i Ministarstvo poljoprivrede, šumarstva i vodoprivrede Repulike Srpske. Navedeni planovi će se uskoro objaviti na službenim web-stranicama federalnog ministarstva i agencije za dva vodna područja.\nTakođer, agencije će o donošenju odluka upoznati nadležna kantonalna ministarstva i organe, institucije i relevantna tijela uključena u javnim konsultacijama.\nAgencije za vodna područja dužne su pripremiti akcione planove za provođenje planova radi dostizanja utvrđenih ciljeva upravljanja vodama i usaglasiti ih sa svim organima i institucijama identificiranim za svaku od predviđenih mjera, a posebno u osiguranju finansijskih sredstava i dinamici realizacije.\nPored toga, Vlada FBiH danas je usvojila izvještaj Federalnog ministarstva poljoprivrede, vodoprivrede i šumarstva o realizaciji Projekta zaštite kvalitete voda Globalnog fonda za okoliš (GEF). Upućen je poziv svima koji su uključeni u ovaj projekat da daju puni doprinos kako bi on bio što uspješnije realizovan.\nObavještenje: Zabrana aktivne tvari propineb\nUnaprjeđenje u oblasti šumskoprivrednih osnova\nJavni poziv općinama i gradovima Federacije BiH za poticanje jesenske sjetve 25 Septembra, 2020\nPripremiti Uredbu o metodologiji utvrđivanja najniže cijene vodnih usluga 24 Septembra, 2020


Produžio ugovor, pa otišao: Budućnost dovela košarkaša Igokee\nFoto: ABA-liga/Dragana Stjepanović\nNakon što je juče Aleksandar Džikić zvanično preuzeo Budućnost, danas je dobio i prvo pojačanje. Edin Atić će u naredne dvije godine nositi dres kluba iz glavnog grada Crne Gore, objavili su Podgoričani na zvaničnom sajtu.\nIako je Edin Atić krajem februara potpisao novi dvogodišnji ugovor sa Igokoem, on neće biti dio tima Dragana Bajića u narednoj takmičarskoj godini. Bosanskohercegovački reprezentativac je za klub iz Aleksandrovca odigrao jednu sezonu, a prosječno je u ABA ligi bilježio 10,7 poena, 4,5 skoka i 3,2 asistencije u prosjeku.\nAtić je profesionalnu karijeru počeo u Sparsu 2013. godine, a igrao je još za atinski AEK, Trikalu i Megu. U Igokei je bio jedan od najboljih igrača u prethodnoj takmičarskoj godini i sigurno će predstavljati važan faktor u igri tima trenera Džikića.\nPrethodni članakLarkin neće pomoći Turskoj u kvalifikacijama za Olimpijske igre\nNaredni članakNapeto u Minhenu, pripadnik LGBT populacije uletio na teren sa zastavom u duginim bojama (VIDEO)


Anti-NATO protest 28. aprila na Cetinju - CdM\nAnti-NATO protest 28. aprila na Cetinju\nFrom earlier DF protests\nDemokratski front organizovaće protest na Cetinju 28. aprila, kada Skupština bude odlučivala o učlanjenju u NATO. To su u odvojenim izjavama saopštili lider DNP-a Milan Knežević i potpredsjednik Nove Slaven Radunović.\nIz Demokratskog fronta Pobjedi je rečeno da ih je odluka da Skupština bude održana na Cetinju a ne u Podgorici iznenadila, jer su prijavili proteste u glavnom gradu ispred zgrade parlamenta za svaki dan naredne sedmice.\n“To suštinski ne mijenja ništa jer ćemo, ako treba, angažovati i 100 autobusa da bismo pošli na protest ispred zgrade Skupštine na Cetinju”, saopštili su iz DF-a.\nPosebna sjednica parlamenta održaće se na Cetinju, a na dnevnom redu biće Protokol uz Sjevernoatlantski ugovor o pristupanju Grčke i Turske.\nPodsjetimo, predlog zakona Skupštini Crne Gore dostavila je Vlada prošle nedjelje, sa predlogom da u skladu sa članom 151 Poslovnika Skupštine Crne Gore, ovaj zakon donese po skraćenom postupku, iz razloga koji su sadržani u obrazloženju predloga zakona. Nakon donošenja i stupanja na snagu ovog zakona, Crna Gora će dostaviti svoj instrument potvrđivanja Sjevernoatlantskog ugovora Vladi Sjedinjenih Američkih Država, koja je depozitar ugovora.\nDemokrate, SNP i Demos neće na okupljanja DF-a\nDemokrate, Socijalistička narodna partija i Demos saopštili su da neće na protest DF-a na Cetinju, bez obzira što podržavaju referendum o članstvu u NATO.\n“Demokrate, zbog konstantnih, ciljanih i brutalnih napada neće učestvovati u individualnim akcijama DF-a, već ćemo, pored protestnog skupa u Kotoru, organizovati protestni skup u subotu, u Herceg Novom. Ovaj protestni skup Demokrata biće oštra opomena vlastodršcima u Crnoj Gori i Milovoj ekipi da bi nova podjela bila pogubna po sve, posebno po generacije koje tek stasavaju i dolaze”, kazale su Demokrate u saopštenju dostavljenom medijima.\nIz SNP-a su pozvali opozicione poslanike da ne učestvuju u radu Skupštine, dok iz Demosa najavljuju sopstvene proteste.\nTagoviAnti-NATO protesti Cetinje DF Milan Knežević Slaven Radunović\nSDP se vraća u skupštinske klupe\nŠaranović: DF-u ne odgovara Krapović jer ne dozvoljava da se krade i iznosi iz Budve\nMarković u Bijelom Polju: Lokalni izbori jedan od najubjedljivijih trijumfa DPS-a


Instagram kreće u borbu protiv lažnih lajkova, pratilaca i komentara. Svaki lažni lajk i profil će biti uklonjeni zbog kršenja uslova korišćenja platforme, najavljeno je iz kompanije. - Napravil...\nIgrice koje deca igraju putem interneta nose sa sobom brojne rizike, kojih moramo biti svesni pre nego što se sa detetom upustimo u svet online igara. Rizici: Cyberbullying Mnoge online ig...\nRoditelji, neophodno je da znate kako da prepoznate i zaustavite zlostavljanje i maltretiranje dece na internetu koje danas predstavlja vrlo čest problem. Potražite podršku i informišite se o tome ...\nDok deca istražuju internetom, veoma često se dešava da slučajno naiđu na pornografski sadržaj. Ono čemu tada postaju izloženi može biti veoma neugodno i eksplicitno. Na svu sreću, postoje koraci k...\nTop 7 znakova koji pokazuju da li je neki Facebook prof...\nLažno predstavljanje i kreiranje „fake“ profila na društvenim mrežama je opsežan problem, jer od ukupnog broja svih naloga na društvenim mrežama, 1/3 je lažnih. Saveti u nastavku su uglavnom pove...\nIako deca odrastaju uz internet, istraživanja pokazuju da nisu mnogo veštiji od odraslih u prepoznavanju lažnih sadržaja i objava. Da li deca umeju da provere autentičnost objavljene slike na dr...\nStiže vam gomila nepoželjnih email-ova? Evo kako da ih bl...\nSpam poruke su sve poruke koje primamo preko svojih elektronskih sistema za komunikaciju, a koje su neželjene i neprimerene, od servisa na koje se nismo prijavili. Sve je prvo počelo od elektronske...\nInstagram je uveo novu funkciju koja vam omogućava da vidite koliko vremena provodite na aplikaciji. Pristup ovoj funkciji je jednostavan. Potrebno je da odete na svoj profil pa na opciju You...\nAplikacije roditeljskog nadzora možete koristiti kada ne postignete dogovor sa decom o načinu korišćenju interneta na računarima ili mobilnim telefonima. Ove aplikacije se nazivaju „Parental Contro...\nOprez: Globalna email prevara Sextortion aktivna i u ...\nPoslednjih nekoliko meseci u porastu je vrsta email prevare poznata kao sextortion . Na meti su korisnici iz celog sveta, a značajan broj ovakvih pokušaja iznude novca primetili smo i u Srbiji. P...\nVelika dostupnost inform...\nVELIKE PROMENE ZA KORISNIKE INTERNETA: EP izglasao novu D...\nEvropski parlament je izglasao novu Direktivu o autorskim pravima, čiji je cilj da donese korist građanima, svim kreativnim sektorima, štampi, istraživačima, edukatorima i institucijama kulturnog n...\nDa li znate šta je „šerenting“ (eng. sharenting)? To je pojam koji je nastao spajanjem dve reči iz engleskog jezika – „share“ što znači deliti i „parent“ što znači roditelj, a odnosi se na rodit...\nŠta je to…. …CHAT? Među decom i mladima veoma popularan način komunikacije na internetu jesu chat sobe. Korisnici na tom mestu mogu međusobno razgovarati, upoznavati se, raspravljati o određe...


Vučić nakon sastanka sa Merkel: Kancelarka želi da se problemi na Balkanu ubrzano rešavaju | Insajder\nVučić nakon sastanka sa Merkel: Kancelarka želi da se problemi na Balkanu ubrzano rešavaju\nPredsednik Aleksandar Vučić izjavio je da nema nikakve sumnje da Evropa želi rešavanje kosovskog problema i da će Nemačka na tome da insistira. On je nakon sastanka sa nemačkom kancelarkom Angelom Merkel rekao da je imao priliku da čuje da je plan Merkel i francuskog predsednika Emanuela Makrona da se nastave razgovori brzo i da se napravi jedan regionalni skup.\nFoto: Press služba Predsedništva / Angela Merkel i Aleksandar Vučić\nPredsednik Srbije, koji u Njujorku učestvuje na zasedanju Generalne skupštine UN, je naveo da su teme razgovora sa nemačkom kancelarkom bile Kosovo i Metohija i ekonomija. On je rekao da Merkel želi da se rešavaju problemi, a ne da se gomilaju i da je zainteresovana za ekonomski napredak celog regiona i Srbije.\n"Imali smo veoma otvoren razgovor i mi očekujemo da kada se završe izbori na Kosovu da oni donesu odluku o povlačenju taksi", rekao je Vučić i dodao je da su Nemačka i kancelarka Merkel bezbroj puta izneli svoje stavove protiv taksi uvedenih na srpsku robu.\nA post shared by Aleksandar Vučić (@buducnostsrbijeav) onSep 24, 2019 at 6:16am PDT\nVučić je izjavio da je na današnjem sastanku imao priliku da čuje da je plan nemačke kancelarke i francuskog predsednika Emanuela Makrona da se nastave razgovori ubrzo i da se napravi jedan regionalni skup.\n„I da onda krenemo u intenzivne razgovore i dijalog između Srba i Albanaca u pokušaju da pronađemo kompromisno rešenje. Nema nikakve sumnje da Evropa želi rešavanje problema, da Nemačka kao vodeća zemlja to želi i da će na tome da insistira“, naglasio je predsednik Srbije, a prenosi RTS.\nOn je izjavio da Nemačka hoće stabilnost u Evropi i to na duži rok i da će uložiti svu svoju snagu i energiju da stabilnost sačuvaju.\n„Tražiće od nas da razgovaramo i razgovaramo dok ne pronađemo neko rešenje. Zadovoljan sam razgovorom, ali vidim i opredeljenost nemačke kancelarke da se stvari po pitanju rešavanja problema na Balkanu ubrzavaju“, dodao je Vučić.\n„Merkel obećala da će posetiti Srbiju“\nPredsednik Srbije je izjavio da je pozvao nemačku kancelarku da poseti Srbiju i dodao da mu je ona obećala da će to učiniti do isteka svog mandata.\n„To bi bila velika čast za našu zemlju da ponovo dođe u bilateralnu posetu i da joj se zahvalimo za sve ono što je učinila za našu zemlju“, naglasio je Vučić.\nOn je naveo da je tokom sastanka sa Merkelovom razgovarao i o ekonomskim pitanjima, kao i da je Nemačka naš prvi trgovinski partner.\n„U prvih sedam meseci imamo 3,03 milijardi evra trgovinske razmene, dakle opet očekujemo preko pet milijardi razmenu sa Nemačkom“, rekao je Vučić.\nPredsednik Srbije je izjavio da veruje da će se Srbija izboriti za brojne nove nemačke investitore.\n„U svakom slučaju ne samo korektan, već dobar i konkretan razgovor o tome kakav je hodogram i kako to treba da izgleda od decembra meseca kada se formira novo vlada u Prištini“, zaključio je on.


RTCG - Radio Televizija Crne Gore - Nacionalni javni servis :: Region :: Srpsko-turski odnosi dobiće novi implus\nERDOGANOV PORTPAROL 12. 10. 2017. 08:35 >> 08:23 0\nSrpsko-turski odnosi dobiće novi implus\nPortparol turskog predsjednika Ibrahim Kalin izjavio za današnji "Blic" da je posjeta Redžepa Tajipa Erdogana Srbiji protekla u izvanrednoj atmosferi.\nKalin, za kojeg "Blic" navodi da je jedini političar ovlašćen da govori u ime turskog predsjednika, ocijenio je da se predsjednik Srbije Aleksandar Vučić odlično pripremio za posjetu turske delegacije i pokazao toplinu i gostoprimstvo, a kao veoma važnu činjenicu istakao je što su dva predsjednika posjetila Novi Pazar i srela se sa muslimanskom zajednicom.\n"Srbija se otvara prema svojim građanima, ali i prema svijetu i Evropi. U tom kontekstu srpsko-turski odnosi dobiće novi implus", rekao je Kalin.\nOn je dodao da se tokom posjete turske delegacije razgovaralo i o pozivu na dijalog o Kosovu i poručio da Turska podržava i ohrabruje Vučića da nastavi razgovore Beograda i Prištine.\n"Takvi problemi iziskuju vrijeme, vođstvo, strpljenje, mudrost... i vidim to sa obje strane, srpske i kosovske", rekao je Kalin za "Blic" i napomenuo da je riječ o regionalnom pitanju koje je važno i za Srbiju i za region.\nNa pitanje da li Srbija može da kombinuje vojnu neutralnost uz dobre odnose sa NATO i Rusima i na konstataciju da je Srbija kupila ruske "migove", a Turska S-400 iako je članica NATO, Kalin kaže da je u današnjem svijetu potrebno proširiti spoljnu politiku, a ne fokusirati se samo na jednog partnera.\n"Samo zato što smo dio NATO ili želimo u EU, ne znači da treba da imamo loše odnose sa Rusima. To je hladnoratovski mentalitet", rekao je on i dodao da je kupovina sistema S-400 bila suverena odluka Turske.\n"Ako želite politiku balansa, dobre odnose sa što više aktera da biste zaštitili svoje nacionalne interese, to zahtijeva otvoreni um i horizonte u spoljnoj politici", poručio je Kalin.\nRedžep Tajip Erdogan Srbija\nSvijet bi mogao da plati cijenu zbog Idliba\n"Nećemo tražiti dozvolu za kupovinu S-400"\nErdogan reizabran za predsjednika AKP\n"Niko neće spriječiti jačanje Turske"


Rusija: Prva serija vakcina u naredne dve nedelje - Sputnjik Srbija\n10:05 12.08.2020 Preuzmite kraći link\nU naredne dve nedelje biti puštena prva serija vakcine protiv virusa korona, a prvi koji će je primiti biće ljudi iz rizičnih grupa,izjavio je da ministar zdravlja Rusije Mihail Muraško na brifingu o prvoj registrovanoj vakcini protiv virusa korona.\n„Danas je u toku kontrola kvaliteta. U naredne dve nedelje biće proizvedena prva serija leka koja će biti isporučena za (vakcinaciju) zdravstvenih radnika iz rizične grupe“, rekao je ministar.\nVakcinacija protiv virusa korona biće dobrovoljna za sve, uključujući i za lekare, rekao je Muraško.\nOn je istakao da će „proizvodnja vakcine protiv kovida prvenstveno biti orijentisana na unutrašnje tržište, jer moramo da pokrijemo potrebe naših građana“.\nMuraško je predložio da se vakcina proizvodi i u inostranstvu i naveo da su trenutno u toku pregovori o tome. On je istakao da, ukoliko bude postojala dovoljna količina leka za unutrašnje tržište, on će se nuditi u inostranstvu.\nOn je dodao da će se vakcina protiv virusa korona pratiti uz pomoć obavezne oznake.\n„Ova platforma za vakcinu već je korišćena za sintezu i proizvodnju i u tom smislu se deo lekova sada nalazi na kliničkim ispitivanjima, u istraživanjima. To jest, ta vakcina je već dobro poznata i proučena kao platforma i na njoj su već postojala i pretklinička i klinička ispitivanja. Zbog toga je to faktički najbezbedniji put, dovoljna količina naučnog znanja“, objasnio je Muraško.\n„Strane kolege koje, očigledno, osećaju određenu konkurenciju, konkurentske prednosti ruskog leka, pokušavaju da iznesu neka mišljenja koja su, po našem mišljenju, apsolutno neosnovana“, istakao je Muraško.\n„Ali ruska vakcina – ponavljam – je rešenje koje je već imalo određena klinička predznanja i podatke“, naglasio je ministar.


U Slatini puštena u rad merna stanica za praćenje kvaliteta vazduha | Radio Magnum 103 MHz\nHome / Bor / U Slatini puštena u rad merna stanica za praćenje kvaliteta vazduha\nU Slatini puštena u rad merna stanica za praćenje kvaliteta vazduha\nNačelnik Odeljenja za kontrolu vazduha u Agenciji za zaštitu životne sredine Srbije, Tihomir Popović, pomoćnik direktora TIR-a za zaštitu životne sredine, Dušanka Miljković i predsednik Mesne zajednice Slatina, Branko Perić, u četvrtak su svečano pustili u rad automatsku mernu stanicu za praćenje kvaliteta vazduha u Slatini.\nTime je još jedno merno mesto sa područja Bora uključeno u državnu mrežu za automatski monitoring kvaliteta vazduha.\n„Zbog specifične situacije i po standardima domaće i evropske regulative, borsko područje je dosad bilo u trećoj kategoriji kvaliteta vazduha, sa najvećim prekoračenjima i najvećim intenzitetom. Od početka rada nove topionice situacija se rapidno promenila, trend je vrlo pozitivan, jer su koncentracije znatno niže i učestalost velikih koncentracija mnogo ređe. Ukoliko do kraja godine posluže meteorološki uslovi i aktivnosti operatera topionice budu u planiranim okvirima, može da se desi da, praktično, posle više decenija Bor ima koncentraciju sumpor-dioksida koja je u granicama dozvoljenih na godišnjem nivou. Biće nam veliko zadovoljstvo da taj podatak objavimo, a verovatno i vašim sugrađanima. Trudićemo se da ovo merno mesto bude pod istim uslovima održavanja i kalibracije kao i sva ostala u državnoj mreži“, rekao je Popović.\nPrema rečima Saše Perišića, pomoćnika generalnog direktora RTB-a, za BZNR, ZOP i ekologiju, kombinat bakra obezbedio je mernu stanicu, a potrebna infrastruktura urađena je u saradnji sa lokalnom samoupravom.\n„To je deo naše obaveze po projektu nove topionice koji je inspirisan ekologijom i suštinska namena mu je da građanima Bora i okoline konačno obezbedi normalne uslove za život i rad. U 2014. godišnji prosek imisija sumpor-dioksida u životnu sredinu iznosio je 249 mikrograma po normalnom kubnom metru, lane oko 150, a ove godine bićemo ispod dozvoljene granice, 50 mikrograma, i to na lokaciji koja je najugroženija u Boru, dok su sve ostale daleko ispod te granice. Prvi put u istoriji otkad postoje merenja na ovim prostorima Bor će biti u dozvoljenim granicama po srpskim standardima koji su, istovremeno, evropski i svetski“, istakao je Perišić.


Hoće li Zvezda dovoditi pojačanja? Evo šta kaže Čović! - Sportske.net\nHoće li Zvezda dovoditi pojačanja? Evo šta kaže Čović!\nUoči gostovanja aktuelnog šampiona Srbije u Podgorici, predsednik Crvene zvezde mt:s govorio za agenciju Mina o mogućnosti da crveno-beli angažuju još neko pojačanje.\nAlimpijević: "Nemamo strah od pobede"ABA - Reli Ros izveo najbolji potez u decembruAlimpijević se posle pobede izvinio ''Delijama''Novogodišnji poklon ''Delijama'' - Zvezda se vratila na čelo tabelePoluvreme - Zvezda se muči: ''Hoćete da primimo 150 poena!?''\nPetnaesto kolo regionalne košarkaške lige sa sobom nosi okršaj dve od tri najkvalitetnije ekipe, odnosno aktuelnog lidera na tabeli i drugoplasiranog tima.\nCrvena zvezda mt:s narednog ponedeljka ide na megdan podgoričkoj Budućnosti koja je u prvom delu sezone uspela da nadigra tim Dušana Alimpijevića i da slavi u Železniku.\nUoči derbi susreta 15. kola ABA lige između Budućnosti i Zvezde za crnogorsku agenciju "Mina" govorio je predsednik srpskog šampiona Nebojša Čović.\nPrvi čovek Crvene zvezde mt:s objasnio je u pomenutom intervjuu kako je zamišljeno da klub funkcioniše i na čemu počiva snaga crveno-belih.\n"U novu sezonu ušli smo sa novim stručnim štabom i 11 novih igrača, imali smo hrabrost koja je dala rezultate. Zbog svega toga, veoma sam zadovoljan rezultatima u oba takmičenja, Evroligi i ABA ligi. Sportsku ambiciju smo uvek imali, trudićemo se da uđemo u Top 8, ali treba biti realan", rekao je Čović i dodao:\n"Crvena zvezda ima takav budžet kakav ima, onda ne treba očekivati i tražiti od nas nemoguće".\nJedno od pitanja odnosilo se na eventualna pojačanja koja bi Crvena zvezda mt:s mogla da angažuje pred nastavak sezone.\n"Nismo ni ranije bežali od te prakse. Ukoliko se bude ukazala prilika za takvim potezom, da pojačamo kvalitet ekipe koja je opterećena i velikim brojem utakmica u sezoni, iskoristićemo je. Ne raspolažemo velikim finansijskim sredstvima, tako da su nam i u tom delu ograničene mogućnosti, ali uspevamo da nađemo rešenje, jer radimo vredno i puno. Pokazali smo da znamo ovaj posao", kazao je Čović.\nPredsednik Crvene zvezde mt:s govorio je još o benefitima za klubove nakon promene vlasničke strukture u ABA ligi, ali i o formiranju Druge ABA lige i značaju mlađih kategorija za funkconisanje kluba koji vodi.


RTCG - Radio Televizija Crne Gore - Nacionalni javni servis :: Region :: Dodik pisao Gardijanu: Reciklirane priče\nKRITIKOVAO LONDONSKI LIST 16. 01. 2018. 21:18 >> 21:33 8\nKRITIKOVAO LONDONSKI LIST\nDodik pisao Gardijanu: Reciklirane priče\nPredsjednik Republike Srpske Milorad Dodik uputio je danas pismo glavnoj urednici britanskog lista Gardijana Ketrin Viner u kojem je demantovao da zvaničnici RS na bilo koji način podržavaju ili tolerišu paravojne jedinice unutar granica tog entiteta u BiH.\nDodik je upozorio da je riječ o "recikliranim pričama koje su štetne po stabilnost u BiH".\n"Članak pod nazivom 'Obučeni plaćenici iz Rusije podržavaju bosanske srpske separatiste' objavljen u Gardijanu 12. januara prouzrokovao je značajnu iritaciju u Republici Srpskoj i BiH", navedeno je u pismu, objavljenom na sajtu predsjednika RS.\nPrema njegovim riječima, postoji zabrinutost zbog činjenice da su "novine poput čuvenog Gardijana citirale novinski sajt iz Sarajeva (portal Žurnal), bez ozbiljne provjere činjenice ili traženja komentara od administracije Republike Srpske".\nLondonski list je, pozivajući se na pisanje portala Žurnal, kao i na podatke obavještajne agencije u BiH, objavio tekst u kojem je naveo da je organizacija "Srbska čast" paravojna jedinica, koja se vojno obučava u Rusko-srpskom humanitarnom centru u Nišu.\nDodik je uputio poziv glavnoj urednici Gardijana da posjeti Banjaluku, saopštio je kabinet predsjednika RS.\nNe vidim problem, volim Beograd\n12. 01. 2019. 8\nDodik: 9. januar je sinonim za slobodu srpskog naroda\n09. 01. 2019. 13


Jeremić: Ako Vučić uvede sankcije Rusiji, Srbija će se još više udaljiti od Evrope\nBeta 27. maja 2022. 09:15\nPredsednik Narodne stranke Vuk Jeremić ocenio je da bi odluka predsednika države Aleksandra Vučića da uvede sankcije Rusiji odložila ulazak Srbije u Evropsku uniju (EU), navodeći da bi takav potez Vučiću dao novi izgovor za „snaženje autokratskih stega za šta bi, u tom slučaju, dobio aplauze u zapadnim prestonicama“, saopštila je danas Narodna stranka.\n„Uvodjenje sankcija Rusiji je veoma nepopularno medju gradjanima Srbije, i ukoliko se Vučić za to odluči, posegnuo bi za još žešćim stezanjem društva, medija, naroda i opozicije. U Berlinu i Parizu bi rekao da to mora da radi da bi politika sankcija opstala, a oni bi mu rekli ‘bravo, majstore’. Tada bi priča o izgradnji društva zasnovanog na evropskim vrednostima bez čega je pristupanje nezamislivo, postala fusnota“, rekao je Jeremić.\nOn je dodao da Srbijom danas vlada „kriminalizovana diktatura“ koja još uvek nije uvela sankcije Rusiji a da bi, ako budu uvedene sankcije, vladala „kriminalizovana diktatura koja je uvela sankcije“.\n„U oba slučaja na vlasti je kriminalizovana diktatura. Misija Narodne stranke je da smenimo kriminalizovanu diktaturu, i da posle toga Srbija bude uredjena kao moderna evropska država“, rekao je Jeremić za televiziju Insajder.\nKako je naveo, Narodna stranka se zalaže da se o sankcijama protiv Rusije otvoreno raspravlja u Skupštini Srbije navodeći da će Narodna stranka po tom pitanju zauzeti konačan stav tek nakon što vlast otvoreno saopšti koje bi bile posledice njihovog neuvodjenja.\nPredsednik Narodne stranke je ocenio da je Srbija „na ivici pucanja velikog ekonomskog mehura“, pre svega gradjevinskog, što ocenjuje da bi moglo da se dogodi vrlo brzo, bez obzira na dogadjaje u svetu.\n„Ako gradjevinski balon pukne, bićemo u situaciji goroj od one 2008. godine, kada je izbila velika ekonomska kriza. U tom trenutku spoljnopolitička orijentacija Srbije neće igrati presudnu ulogu“, rekao je Jeremić.\nUpitan da li je spreman da razgovara sa predsednikom Stranke slobode i pravde Draganom Djilasom, Jeremić je rekao da to apsolutno ne zanima gradjane i da Narodna stranka „više neće učestvovati u sludjivanju naroda“, uključujući i, kako navodi, jalovo prepucavanje pred kamerama o tome ko će s kim da sedne.\n„Gradjani žele da čuju kako može da im se pomogne i olakša kada nema šećera i kada struja poskupljuje i da li neko ima ideju kako da pokrene ekonomiju različitu od onoga što slušamo u svakodnevnim višesatnim obraćanjima Aleksandra Vučića. Ako struja dodatno poskupi, polovina domaćih preduzetnika će imati negativni saldo poslovanja“, rekao je Jeremić.\nOn je naveo da se Narodna stranka zalaže za ukidanje akcize na struju i da socijalno najugroženije kategorije stanovništva dobiju „subvencije od 50 odsto za plaćanje struje“, kao i da domaći privrednici dobiju subvencije umesto stranaca i da se u parlamentu usvoji zakon o zabrani iskopavanja litijuma.\n„Smatramo da bi što pre trebalo konstituisati Skupštinu Srbije i Skupštinu Beograda kako bi se problemi rešavali u institucijama. Za Narodnu stranku nema nikakvog šurovanja sa Vučićem – ni u skupštini, ni na kanabeu, ni iza zatvorenih vrata niti bilo gde“, zaključio je Jeremić.


Elena na Maldivima, Ana u halterima\nDizajnerka enterijera, vlasnica kompanije „Lorca Design“ Elena Karaman Karić (41) sa suprugom Jugoslavom otputovala je na Maldive. Dok je atraktivna pevačica Ana Nikolić sa svojim fanovima na društvenoj mreži „Instagram“ podelila fotografiju sa snimanja spota za pesmu „Milion dolara“, na kojoj joj se vidi guza u čipkanom donjem vešu i halterima.\nElena Karaman Karić uživa zajedno sa svojim suprugom\nĆerka kreatorke Verice Rakočević fotografije sa plaža postavlja na društvene mreže, pa tako njeni virtuelni prijatelji imaju priliku da vide kako se provodi.\nAna Nikolić podelila sa svojim fanovima veoma interesantnu i provokativnu fotografiju\nAtraktivna Na slici koju je objavila izgleda vitko i zgodno. Da li je poput ostalih pevačica praktikovala popularnu fotošop dijetu?